title: Οδηγία 2006/12/ΕΚ του Ευρωπαϊκού Κοινοβουλίου και του Συμβουλίου, της  5ης Απριλίου 2006 , περί των στερεών αποβλήτων   (Κείμενο που παρουσιάζει ενδιαφέρον για τον ΕΟΧ)

text:
               27.4.2006

               EL

               Επίσημη Εφημερίδα της Ευρωπαϊκής Ένωσης

               L 114/9

      ΟΔΗΓΊΑ 2006/12/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 5ης Απριλίου 2006
   περί των στερεών αποβλήτων
   (Κείμενο που παρουσιάζει ενδιαφέρον για τον ΕΟΧ)
   TO ΕΥΡΩΠΑΪΚΟ ΚΟΙΝΟΒΟΥΛΙΟ KAI ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (3), έχει επανειλημμένα τροποποιηθεί ουσιαστικά (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Βασικός στόχος κάθε ρύθμισης στον τομέα της διαχείρισης των αποβλήτων πρέπει να είναι η προστασία της υγείας του ανθρώπου και του περιβάλλοντος από τις επιβλαβείς επιδράσεις που προκαλούνται από τη συγκέντρωση, τη μεταφορά, την επεξεργασία, την εναποθήκευση και την απόθεση των αποβλήτων.

               (3)

               Προκειμένου να γίνει αποτελεσματικότερη η διαχείριση των αποβλήτων στην Κοινότητα, απαιτούνται κοινή ορολογία και ορισμός των αποβλήτων.

               (4)

               Αποτελεσματική και σταθερή ρύθμιση για τη διάθεση και την αξιοποίηση των αποβλήτων θα πρέπει να εφαρμόζεται, υπό την επιφύλαξη ορισμένων εξαιρέσεων, στα αντικείμενα τα οποία αποβάλλει ο κάτοχος ή τα οποία προτίθεται ή υποχρεούται να αποβάλλει.

               (5)

               Πρέπει να ευνοηθεί η αξιοποίηση των αποβλήτων και η χρησιμοποίηση των αξιοποιηθέντων υλικών ως πρώτων υλών, προκειμένου να διαφυλάσσονται οι φυσικοί πόροι. Μπορεί να είναι αναγκαίο να θεσπισθούν ειδικοί κανόνες για τα αναχρησιμοποιήσιμα απόβλητα.

               (6)

               Προκειμένου να επιτευχθεί υψηλό επίπεδο προστασίας του περιβάλλοντος, τα κράτη μέλη πρέπει, πέραν των ενεργειών για την υπεύθυνη διάθεση και αξιοποίηση των αποβλήτων, να λαμβάνουν μέτρα για τον περιορισμό της παραγωγής αποβλήτων, ιδίως με την προώθηση των καθαρών τεχνολογιών και των ανακυκλώσιμων και αναχρησιμοποιήσιμων προϊόντων, λαμβάνοντας υπόψη τις υφιστάμενες ή πιθανές δυνατότητες της αγοράς για τα αξιοποιημένα απόβλητα.

               (7)

               Εξάλλου, οι διαφορές μεταξύ των νομοθεσιών των κρατών μελών όσον αφορά τη διάθεση και την αξιοποίηση των αποβλήτων μπορούν να επιδράσουν στην ποιότητα του περιβάλλοντος και στην καλή λειτουργία της εσωτερικής αγοράς.

               (8)

               Είναι σημαντικό η Κοινότητα, στο σύνολό της, να καταστεί αυτάρκης όσον αφορά τη διάθεση των αποβλήτων της και είναι σκόπιμο κάθε κράτος μέλος χωριστά να τείνει προς αυτόν το στόχο.

               (9)

               Για την επίτευξη αυτών των στόχων, τα κράτη μέλη θα πρέπει να εκπονούν σχέδια διαχείρισης των αποβλήτων.

               (10)

               Είναι σκόπιμο να μειωθούν οι μετακινήσεις αποβλήτων και, προς τούτο, τα κράτη μέλη μπορούν να λαμβάνουν τα αναγκαία μέτρα, στα πλαίσια των σχεδίων διαχείρισης τα οποία έχουν.

               (11)

               Για την εξασφάλιση υψηλού επιπέδου προστασίας και αποτελεσματικού ελέγχου, είναι απαραίτητο να προβλεφθούν η έγκριση και ο έλεγχος των επιχειρήσεων που εξασφαλίζουν τη διάθεση και την αξιοποίηση των αποβλήτων.

               (12)

               Ορισμένες εγκαταστάσεις που επεξεργάζονται τα απόβλητα τα οποία παράγουν ή αξιοποιούν απόβλητα, μπορούν να απαλλάσσονται από την ανάγκη να έχουν την απαιτούμενη άδεια, υπό ορισμένες προϋποθέσεις και εφόσον συμμορφώνονται προς τις απαιτήσεις της προστασίας του περιβάλλοντος. Οι εγκαταστάσεις αυτές θα πρέπει να εγγράφονται σε σχετικό μητρώο.

               (13)

               Προκειμένου να εξασφαλισθεί η επίβλεψη των αποβλήτων από την παραγωγή ως την οριστική τους διάθεση, είναι επίσης σκόπιμο να υπόκεινται σε έγκριση ή σε εγγραφή σε σχετικό μητρώο, καθώς και στον ανάλογο έλεγχο, οι ενδιάμεσοι φορείς, όπως οι επιχειρήσεις συλλογής και μεταφοράς των αποβλήτων και οι μεσίτες.

               (14)

               Το τμήμα των δαπανών που δεν καλύπτεται από την αξιοποίηση των αποβλήτων θα πρέπει να αναλαμβάνεται σύμφωνα με την αρχή «ο ρυπαίνων πληρώνει».

               (15)

               Τα απαιτούμενα μέτρα για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5).

               (16)

               Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εσωτερικό δίκαιο των οδηγιών που εμφαίνονται στο παράρτημα III μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Για τους σκοπούς της παρούσας οδηγίας, νοούνται ως:

               α)

               «απόβλητο»: κάθε ουσία ή αντικείμενο που εμπίπτει στις κατηγορίες του παραρτήματος I και το οποίο ο κάτοχός του απορρίπτει ή προτίθεται ή υποχρεούται να απορρίψει·

               β)

               «παραγωγός»: κάθε πρόσωπο η δραστηριότητα του οποίου παρήγαγε απόβλητα («αρχικός παραγωγός») ή/και κάθε πρόσωπο που έχει πραγματοποιήσει εργασίες προεπεξεργασίας, ανάμειξης ή άλλες οι οποίες οδηγούν σε μεταβολή της φύσης ή της σύνθεσης των αποβλήτων αυτών·

               γ)

               «κάτοχος»: ο παραγωγός των αποβλήτων ή το φυσικό ή νομικό πρόσωπο που έχει στην κατοχή του τα απόβλητα·

               δ)

               «διαχείριση»: η συλλογή, η μεταφορά, η αξιοποίηση και η διάθεση των αποβλήτων, συμπεριλαμβανομένης της εποπτείας των εργασιών αυτών, καθώς και της επίβλεψης των χώρων απόρριψης·

               ε)

               «διάθεση»: κάθε εργασία που προβλέπεται στο παράρτημα II Α·

               στ)

               «αξιοποίηση»: κάθε εργασία που προβλέπεται στο παράρτημα II Β·

               ζ)

               «συλλογή»: η περισυλλογή, διαλογή ή/και ανάμειξη των αποβλήτων για τη μεταφορά τους.

         2.   Για το σκοπό της παραγράφου 1 στοιχείο α), η Επιτροπή, ενεργώντας σύμφωνα με τη διαδικασία του άρθρου 18 παράγραφος 3, καταρτίζει κατάλογο των αποβλήτων των κατηγοριών που απαριθμούνται στο παράρτημα I. Ο κατάλογος αυτός επανεξετάζεται τακτικά και, εν ανάγκη, αναθεωρείται σύμφωνα με την ίδια διαδικασία.
   Άρθρο 2
   1.   Εξαιρούνται από το πεδίο εφαρμογής της παρούσας οδηγίας:

               α)

               τα αέρια απόβλητα που εκπέμπονται στην ατμόσφαιρα·

               β)

               εφόσον εμπίπτουν ήδη στο πεδίο εφαρμογής άλλης νομοθεσίας:

                           i)

                           τα ραδιενεργά απόβλητα,

                           ii)

                           τα απόβλητα που προκύπτουν από εργασίες ανίχνευσης, εξαγωγής, επεξεργασίας και εναποθήκευσης των μεταλλευτικών πόρων καθώς και από την εκμετάλλευση των λατομείων,

                           iii)

                           τα πτώματα ζώων και τα ακόλουθα γεωργικά απόβλητα: περιττώματα και άλλες φυσικές και μη επικίνδυνες ουσίες που χρησιμοποιούνται στα πλαίσια της γεωργικής εκμετάλλευσης,

                           iv)

                           τα λύματα, εξαιρέσει των αποβλήτων σε υγρή κατάσταση,

                           v)

                           τα αποχαρακτηρισμένα εκρηκτικά.

         2.   Ειδικές επιμέρους διατάξεις ή διατάξεις συμπληρωματικές της παρούσας οδηγίας, οι οποίες αποβλέπουν στη ρύθμιση της διαχείρισης ορισμένων κατηγοριών αποβλήτων είναι δυνατό να θεσπίζονται από χωριστές οδηγίες.
   Άρθρο 3
   1.   Τα κράτη μέλη λαμβάνουν τα ενδεδειγμένα μέτρα για να προωθούν:

               α)

               Κατά πρώτον, την πρόληψη ή τη μείωση της παραγωγής και της βλαπτικότητας των αποβλήτων, ιδίως με:

                           i)

                           την ανάπτυξη καθαρών και οικονομικότερων τεχνολογιών κατά την εκμετάλλευση των φυσικών πόρων,

                           ii)

                           την τεχνική τελειοποίηση και τη διάθεση στην αγορά προϊόντων σχεδιασμένων κατά τρόπο που να μη συμβάλλουν καθόλου ή να συμβάλλουν το δυνατόν λιγότερο, λόγω της παραγωγής, της χρήσης ή της διάθεσής τους, στην αύξηση της ποσότητας ή της βλαπτικότητας των αποβλήτων και των κινδύνων ρύπανσης,

                           iii)

                           την ανάπτυξη κατάλληλων τεχνικών για τη διάθεση των επικίνδυνων ουσιών που περιέχονται στα απόβλητα τα οποία προορίζονται για αξιοποίηση.

               β)

               Εν συνεχεία:

                           i)

                           την αξιοποίηση των αποβλήτων με ανακύκλωση, επαναχρησιμοποίηση, ανάκτηση ή οποιαδήποτε άλλη ενέργεια που έχει ως στόχο την παραγωγή δευτερογενών πρώτων υλών, ή

                           ii)

                           τη χρησιμοποίηση των αποβλήτων ως πηγή ενέργειας.

         2.   Εκτός από τις περιπτώσεις κατά τις οποίες εφαρμόζεται η οδηγία 98/34/EK του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (6), τα κράτη μέλη ενημερώνουν την Επιτροπή σχετικά με τα μέτρα που προβλέπουν να λάβουν για να επιτύχουν τους στόχους της παραγράφου 1. Η Επιτροπή ενημερώνει τα άλλα κράτη μέλη και την επιτροπή του άρθρου 18 παράγραφος 1 σχετικά με τα μέτρα αυτά.
   Άρθρο 4
   1.   Τα κράτη μέλη λαμβάνουν τα αναγκαία μέτρα για να εξασφαλίζουν ότι η διάθεση ή η αξιοποίηση των αποβλήτων πραγματοποιείται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον, ιδίως δε:

               α)

               χωρίς να δημιουργείται κίνδυνος για το νερό, τον αέρα ή το έδαφος, ούτε για την πανίδα και τη χλωρίδα·

               β)

               χωρίς να προκαλούνται ενοχλήσεις από το θόρυβο ή τις οσμές·

               γ)

               χωρίς να βλάπτονται οι τοποθεσίες και τα τοπία που παρουσιάζουν ιδιαίτερο ενδιαφέρον.

         2.   Τα κράτη μέλη λαμβάνουν τα αναγκαία μέτρα για την απαγόρευση της εγκατάλειψης, της απόρριψης και της ανεξέλεγκτης διάθεσης των αποβλήτων.
   Άρθρο 5
   1.   Τα κράτη μέλη λαμβάνουν τα κατάλληλα μέτρα, σε συνεργασία με άλλα κράτη μέλη εφόσον αυτό παρίσταται αναγκαίο ή σκόπιμο, ώστε να δημιουργηθεί ολοκληρωμένο και κατάλληλο δίκτυο εγκαταστάσεων διάθεσης των αποβλήτων, που λαμβάνει υπόψη τις καλύτερες διαθέσιμες τεχνολογίες που δεν συνεπάγονται υπερβολικό κόστος. Το δίκτυο αυτό πρέπει να επιτρέπει στην Κοινότητα ως σύνολο να καταστεί αυτάρκης στον τομέα της διάθεσης των αποβλήτων της και στα κράτη μέλη να τείνουν χωριστά προς το στόχο αυτό, λαμβανομένων υπόψη των γεωγραφικών συνθηκών ή της ανάγκης ειδικών εγκαταστάσεων για ορισμένες κατηγορίες αποβλήτων.
   2.   Το κατά την παράγραφο 1 δίκτυο πρέπει να καθιστά δυνατή τη διάθεση των αποβλήτων σε μία από τις πλησιέστερες κατάλληλες εγκαταστάσεις, με χρησιμοποίηση των καταλληλότερων μεθόδων και τεχνολογιών για την εξασφάλιση υψηλού επιπέδου προστασίας του περιβάλλοντος και της δημόσιας υγείας.
   Άρθρο 6
   Τα κράτη μέλη συνιστούν ή ορίζουν αρμόδια αρχή ή αρχές που είναι επιφορτισμένες με την υλοποίηση της παρούσας οδηγίας.
   Άρθρο 7
   1.   Για την επίτευξη των στόχων των άρθρων 3, 4 και 5, οι αρμόδιες αρχές που προβλέπονται με το άρθρο 6 υποχρεούνται να συντάξουν, το ταχύτερο δυνατό, ένα ή περισσότερα σχέδια διαχείρισης των αποβλήτων. Τα σχέδια αυτά αφορούν, ιδίως:

               α)

               τον τύπο, την ποσότητα και την προέλευση των αποβλήτων που θα πρέπει να αξιοποιηθούν ή να διατεθούν·

               β)

               τις γενικές τεχνικές προδιαγραφές·

               γ)

               όλες τις ειδικές διατάξεις που αφορούν συγκεκριμένους τύπους αποβλήτων·

               δ)

               τις κατάλληλες τοποθεσίες ή εγκαταστάσεις διάθεσης των αποβλήτων.

         2.   Τα αναφερόμενα στην παράγραφο 1 σχέδια μπορούν να περιλαμβάνουν, παραδείγματος χάριν:

               α)

               τα φυσικά ή νομικά πρόσωπα που είναι εξουσιοδοτημένα για τη διαχείριση των αποβλήτων·

               β)

               την εκτίμηση του κόστους των εργασιών αξιοποίησης και διάθεσης·

               γ)

               τα κατάλληλα μέτρα για την ενθάρρυνση της ορθολογικής οργάνωσης της συλλογής, της διαλογής και της επεξεργασίας των αποβλήτων.

         3.   Τα κράτη μέλη συνεργάζονται, ενδεχομένως, με τα άλλα κράτη μέλη και την Επιτροπή για την εκπόνηση των σχεδίων αυτών, τα οποία γνωστοποιούν στην Επιτροπή.
   4.   Τα κράτη μέλη μπορούν να λαμβάνουν τα αναγκαία μέτρα για να εμποδίζουν μεταφορές αποβλήτων οι οποίες αντιβαίνουν προς τα σχέδια διαχείρισης τα οποία έχουν. Ενημερώνουν την Επιτροπή και τα υπόλοιπα κράτη μέλη για τα μέτρα αυτά.
   Άρθρο 8
   Τα κράτη μέλη λαμβάνουν τα αναγκαία μέτρα προκειμένου κάθε κάτοχος αποβλήτων:

               α)

               να τα παραδίδει σε ιδιωτικό ή δημόσιο φορέα συλλογής ή σε επιχείρηση που διεξάγει τις εργασίες του παραρτήματος II Α ή Β, ή

               β)

               να εξασφαλίζει ο ίδιος την αξιοποίηση ή τη διάθεσή τους σύμφωνα με τις διατάξεις της παρούσας οδηγίας.

         Άρθρο 9
   1.   Για την εφαρμογή των άρθρων 4, 5 και 7, κάθε εγκατάσταση ή επιχείρηση που διεξάγει τις εργασίες του παραρτήματος II Α πρέπει να διαθέτει άδεια της κατά το άρθρο 6 αρμόδιας αρχής.
   Η άδεια αυτή αφορά, ιδίως:

               α)

               τους τύπους και τις ποσότητες αποβλήτων·

               β)

               τις τεχνικές προδιαγραφές·

               γ)

               τις ληπτέες προφυλάξεις στον τομέα της ασφάλειας·

               δ)

               τον τόπο διάθεσης των αποβλήτων·

               ε)

               τη μέθοδο επεξεργασίας.

         2.   Οι άδειες αυτές μπορούν να χορηγούνται για καθορισμένη διάρκεια, μπορούν να ανανεώνονται και να συνοδεύονται από όρους και υποχρεώσεις ή είναι δυνατόν να απορρίπτονται, ιδίως όταν η προτεινόμενη μέθοδος διάθεσης είναι απαράδεκτη από την άποψη της προστασίας του περιβάλλοντος.
   Άρθρο 10
   Για την εφαρμογή του άρθρου 4, κάθε εγκατάσταση ή επιχείρηση που πραγματοποιεί τις εργασίες που προβλέπονται στο παράρτημα II Β, πρέπει να έχει σχετική άδεια.
   Άρθρο 11
   1.   Με την επιφύλαξη της οδηγίας 91/689/EΟK του Συμβουλίου, της 12ης Δεκεμβρίου 1991, για τα επικίνδυνα απόβλητα (7), μπορούν να απαλλάσσονται από την άδεια που προβλέπεται με το άρθρο 9 ή το άρθρο 10:

               α)

               οι εγκαταστάσεις ή επιχειρήσεις που διαθέτουν οι ίδιες τα απόβλητά τους στους χώρους παραγωγής, και

               β)

               οι εγκαταστάσεις ή επιχειρήσεις που αξιοποιούν απόβλητα.

         2.   Η αναφερόμενη στην παράγραφο 1 απαλλαγή ισχύει μόνον:

               α)

               όταν οι αρμόδιες αρχές έχουν θεσπίσει γενικούς κανόνες για κάθε είδος δραστηριότητας, οι οποίοι ορίζουν το είδος και τις ποσότητες αποβλήτων και τους όρους υπό τους οποίους η συγκεκριμένη δραστηριότητα μπορεί να απαλλάσσεται από την υποχρέωση της άδειας, και

               β)

               εάν το είδος και οι ποσότητες αποβλήτων και οι τρόποι διάθεσης ή αξιοποίησης είναι τέτοιοι ώστε να τηρούνται οι όροι του άρθρου 4.

         3.   Οι εγκαταστάσεις ή επιχειρήσεις που αναφέρονται στην παράγραφο 1 πρέπει να εγγράφονται σε σχετικό μητρώο των αρμόδιων αρχών.
   4.   Τα κράτη μέλη ενημερώνουν την Επιτροπή σχετικά με τους γενικούς κανόνες που θεσπίζονται δυνάμει της παραγράφου 2 στοιχείο α).
   Άρθρο 12
   Οι εγκαταστάσεις ή επιχειρήσεις που ασχολούνται επαγγελματικά με τη συλλογή ή τη μεταφορά αποβλήτων ή που φροντίζουν για τη διάθεση ή την αξιοποίηση των αποβλήτων για λογαριασμό τρίτων (εργολάβοι ή μεσίτες), εφόσον δεν υπόκεινται σε έγκριση, καταχωρίζονται σε σχετικό μητρώο των αρμόδιων αρχών.
   Άρθρο 13
   Οι εγκαταστάσεις ή επιχειρήσεις που αναλαμβάνουν τις εργασίες που προβλέπονται στα άρθρα 9 έως 12 υπόκεινται στους προσήκοντες περιοδικούς ελέγχους από τις αρμόδιες αρχές.
   Άρθρο 14
   1.   Κάθε εγκατάσταση ή επιχείρηση που αναφέρεται στα άρθρα 9 και 10 πρέπει:

               α)

               να τηρεί μητρώο στο οποίο σημειώνονται η ποσότητα, η φύση, η καταγωγή και, όπου χρειάζεται, ο προορισμός, η συχνότητα συλλογής, το μέσο μεταφοράς και ο τρόπος επεξεργασίας των αποβλήτων, για τα απόβλητα που αναφέρονται στο παράρτημα I και τις εργασίες που αναφέρονται στο παράρτημα II Α ή II B·

               β)

               να διαβιβάζει κατόπιν αιτήματος τις πληροφορίες αυτές στις αρμόδιες κατά το άρθρο 6 αρχές.

         2.   α κράτη μέλη μπορούν επίσης να απαιτούν από τους παραγωγούς να συμμορφώνονται προς τις διατάξεις της παραγράφου 1.
   Άρθρο 15
   Σύμφωνα με την αρχή «ο ρυπαίνων πληρώνει», η δαπάνη για τη διάθεση των αποβλήτων βαρύνει:

               α)

               τον κάτοχο που παραδίδει απόβλητα σε φορέα συλλογής ή σε επιχείρηση προβλεπόμενη από το άρθρο 9, ή/και

               β)

               τους προηγούμενους κατόχους ή τον παραγωγό του προϊόντος που παράγει τα απόβλητα.

         Άρθρο 16
   Κάθε τρία χρόνια, τα κράτη μέλη διαβιβάζουν στην Επιτροπή πληροφορίες για την εφαρμογή της παρούσας οδηγίας μέσω μιας τομεακής έκθεσης η οποία καλύπτει και τις άλλες σχετικές κοινοτικές οδηγίες. Η έκθεση αυτή καταρτίζεται βάσει ερωτηματολογίου ή σχεδιαγράμματος το οποίο καταρτίζει η Επιτροπή σύμφωνα με τη διαδικασία του άρθρου 18 παράγραφος 2. Το ερωτηματολόγιο ή το σχεδιάγραμμα αυτό αποστέλλεται στα κράτη μέλη έξι μήνες πριν από την έναρξη της περιόδου που καλύπτει η έκθεση. Η έκθεση υποβάλλεται στην Επιτροπή εντός εννέα μηνών από τη λήξη της τριετίας την οποία καλύπτει.
   Εντός εννέα μηνών από την παραλαβή των εκθέσεων των κρατών μελών, η Επιτροπή δημοσιεύει κοινοτική έκθεση για την εφαρμογή της παρούσας οδηγίας.
   Άρθρο 17
   Οι τροποποιήσεις που είναι αναγκαίες για να προσαρμόζονται τα παραρτήματα της παρούσας οδηγίας στην επιστημονική και τεχνική πρόοδο θεσπίζονται σύμφωνα με τη διαδικασία του άρθρου 18 παράγραφος 3.
   Άρθρο 18
   1.   Η Επιτροπή επικουρείται από επιτροπή.
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ, είναι ενός μηνός.
   3.   Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Η προθεσμία που προβλέπεται στο άρθρο 5 παράγραφος 6 της απόφασης 1999/468/ΕΚ ορίζεται τρίμηνη.
   4.   Η επιτροπή θεσπίζει τον εσωτερικό της κανονισμό.
   Άρθρο 19
   Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 20
   Η οδηγία 75/442/EOK καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εσωτερικό δίκαιο των οδηγιών που αναφέρονται στο παράρτημα III μέρος Β.
   Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που αναφέρεται στο παράρτημα IV.
   Άρθρο 21
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 22
   Η παρούσα οδηγία απευθύνεται στα κράτη μέλη.

      Στρασβούργο, 5 Απριλίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         H. WINKLER

      (1)  ΕΕ C 112 της 30.4.2004, σ. 46.

      (2)  Γνώμη του Ευρωπαϊκού Κοινοβουλίου της 9ης Μαρτίου 2004 (ΕΕ C 102 Ε της 28.4.2004, σ. 106) και απόφαση του Συμβουλίου της 30ής Ιανουαρίου 2006.

      (3)  ΕΕ L 194 της 25.7.1995, σ 39· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (4)  Βλέπε παράρτημα ΙΙΙ μέρος Α.

      (5)  ΕΕ L 184 της 17.7.1999, σ. 23.

      (6)  EE L 204 της 21.7.1998, σ. 37· οδηγία όπως τροποποιήθηκε τελευταία από την πράξη προσχώρησης του 2003.

      (7)  EE L 377 της 31.12.1991, σ. 20· οδηγία όπως τροποποιήθηκε από την οδηγία 94/31/ΕΚ (ΕΕ L 168 της 2.7.1994, σ. 28).

      ΠΑΡΑΡΤΗΜΑ I
      ΚΑΤΗΓΟΡΙΕΣ ΑΠΟΒΛΗΤΩΝ

                  Q1

                  Υπολείμματα παραγωγής ή κατανάλωσης που δεν διευκρινίζονται κατωτέρω

                  Q2

                  Προϊόντα μη σύμφωνα με τα πρότυπα

                  Q3

                  Προϊόντα που έχουν υπερβεί το όριο διατήρησής τους

                  Q4

                  Ύλες που έχουν κατά τύχη εκχυθεί, απολεσθεί ή για τις οποίες έχει σημειωθεί κάποιο περιστατικό, συμπεριλαμβανομένου κάθε είδους υλικού εξοπλισμού κ.λπ., ο οποίος έχει μολυνθεί εξ αιτίας αυτού του περιστατικού

                  Q5

                  Ύλες που έχουν μολυνθεί ή ρυπανθεί ύστερα από ηθελημένες δραστηριότητες (π.χ. υπολείμματα εργασιών καθαρισμού, υλικά συσκευασίας, περιέκτες κ.λπ.)

                  Q6

                  Μη χρησιμοποιήσιμα στοιχεία (π.χ. άδειες ηλεκτρικές στήλες, εξαντλημένοι καταλύτες κ.λπ.)

                  Q7

                  Ουσίες που έχουν γίνει ακατάλληλες προς χρήση (π.χ. μολυσμένα οξέα, μολυσμένοι διαλύτες, εξαντλημένα άλατα βαφής μετάλλων κ.λπ.)

                  Q8

                  Υπολείμματα βιομηχανικών μεθόδων (π.χ. σκωρίες, υποστήματα απόσταξης κ.λπ.)

                  Q9

                  Υπολείμματα μεθόδων για την καταπολέμηση της ρύπανσης (π.χ. ιλύς πλυσίματος αερίων, σκόνες φίλτρων αέρος, φθαρμένα φίλτρα κ.λπ.)

                  Q10

                  Υπολείμματα βιομηχανικής κατεργασίας/μορφοποίησης (π.χ. ρινίσματα τόρνευσης ή φραζαρίσματος κ.λπ.)

                  Q11

                  Υπολείμματα εξόρυξης και προετοιμασίας πρώτων υλών (π.χ. υπολείμματα μεταλλευτικής ή πετρελαϊκής εκμετάλλευσης κ.λπ.)

                  Q12

                  Μολυσμένες ύλες [π.χ. έλαιο που έχει ρυπανθεί από πολυχλωριωμένο διφαινύλιο (PCB) κ.λπ.]

                  Q13

                  Κάθε ύλη, ουσία ή προϊόν η χρησιμοποίηση του οποίου απαγορεύεται από το νόμο

                  Q14

                  Προϊόντα που δεν μπορούν να χρησιμεύσουν ή δεν μπορούν πλέον να χρησιμεύσουν στον κάτοχό τους (π.χ. απορρίμματα γεωργίας, κατοικιών, γραφείων, καταστημάτων, εργαστηρίων κ.λπ.)

                  Q15

                  Μολυσμένες ύλες, ουσίες ή προϊόντα που προέρχονται από δραστηριότητες αποκατάστασης γαιών

                  Q16

                  Κάθε ουσία, ύλη ή προϊόν που δεν καλύπτονται από τις προαναφερόμενες κατηγορίες.

      ΠΑΡΑΡΤΗΜΑ ΙΙ Α
      ΕΡΓΑΣΙΕΣ ΔΙΑΘΕΣΗΣ

         Σημείωση: Σκοπός του παρόντος παραρτήματος είναι η ανακεφαλαίωση των εργασιών διάθεσης αποβλήτων, όπως αυτές εκτελούνται στην πράξη. Σύμφωνα με το άρθρο 4, τα απόβλητα πρέπει να διατίθενται με τρόπο που να μη θέτει σε κίνδυνο την ανθρώπινη υγεία και χωρίς να χρησιμοποιούνται διαδικασίες ή μέθοδοι που μπορούν να βλάψουν το περιβάλλον.

                  D 1

                  Εναπόθεση εντός ή επί του εδάφους (π.χ. σε χωματερές κ.λπ.)

                  D 2

                  Επεξεργασία σε χερσαίο χώρο (π.χ. βιοαποικοδόμηση υγρών αποβλήτων ή λυματολάσπης στο έδαφος κ.λπ.)

                  D 3

                  Βαθεία έγχυση (π.χ. έγχυση αντλήσιμων αποβλήτων σε φρέατα, σε θόλους άλατος ή σε φυσικά γεωλογικά ρήγματα κ.λπ.)

                  D 4

                  Τελμάτωση (π.χ. έκχυση υγρών αποβλήτων ή λυματολάσπης σε φρέατα, μικρές λίμνες ή λεκάνες κ.λπ.)

                  D 5

                  Ειδικά διευθετημένοι χώροι απόρριψης (π.χ. τοποθέτηση σε σειρά χωριστών στεγανών κυψελοειδών κατασκευών, επικαλυμμένων και στεγανοποιημένων τόσο μεταξύ τους όσο και σε σχέση με το περιβάλλον κ.λπ.)

                  D 6

                  Απόρριψη αποβλήτων σε υδατικό περιβάλλον πλην της καταβύθισης

                  D 7

                  Καταβύθιση, συμπεριλαμβανομένης της ταφής στο θαλάσσιο βυθό

                  D 8

                  Βιολογική επεξεργασία που δεν αναφέρεται σε άλλο σημείο του παρόντος παραρτήματος, η οποία έχει αποτέλεσμα το σχηματισμό τελικών ενώσεων ή μειγμάτων που διατίθενται με κάποια από τις μεθόδους που αναφέρονται στα σημεία D 1 έως D 7 και D 9 έως D 12

                  D 9

                  Φυσικοχημική επεξεργασία που δεν αναφέρεται σε άλλο σημείο του παρόντος παραρτήματος και η οποία έχει ως αποτέλεσμα το σχηματισμό τελικών ενώσεων ή μειγμάτων που διατίθενται με κάποια από τις μεθόδους που αναφέρονται στα παραρτήματα D 1 έως D 8 και D 10 έως D 12 (π.χ. εξάτμιση, ξήρανση, διαπύρωση κ.λπ.)

                  D 10

                  Αποτέφρωση στο έδαφος

                  D 11

                  Αποτέφρωση στη θάλασσα

                  D 12

                  Μόνιμη αποθήκευση (π.χ. εναπόθεση δοχείων σε ορυχείο κ.λπ.)

                  D 13

                  Συγκέντρωση αποβλήτων πριν υποβληθούν σε μια από τις εργασίες που αναφέρονται στα σημεία D 1 έως D 12

                  D 14

                  Επανασυσκευασία αποβλήτων πριν υποβληθούν σε μια από τις εργασίες που αναφέρονται στα σημεία D 1 έως D 13

                  D 15

                  Εναποθήκευση, εν αναμονή μιας από τις εργασίες που αναφέρονται στα σημεία D 1 έως D 14 (εκτός από την προσωρινή εναποθήκευση, πριν από τη συλλογή, στο χώρο όπου παράγονται τα απόβλητα)

      ΠΑΡΑΡΤΗΜΑ ΙΙ Β
      ΕΡΓΑΣΙΕΣ ΑΞΙΟΠΟΙΗΣΗΣ

         Σημείωση: Σκοπός του παρόντος παραρτήματος είναι η ανακεφαλαίωση των εργασιών αξιοποίησης, όπως αυτές εκτελούνται στην πράξη. Σύμφωνα με το άρθρο 4, τα απόβλητα πρέπει να αξιοποιούνται με τρόπο που να μη θέτει σε κίνδυνο την ανθρώπινη υγεία και χωρίς να χρησιμοποιούνται διαδικασίες ή μέθοδοι που μπορούν να βλάψουν το περιβάλλον.

                  R 1

                  Κύρια χρήση ως καύσιμο ή άλλο μέσο παραγωγής ενέργειας

                  R 2

                  Ανάκτηση/αναγέννηση διαλυτών

                  R 3

                  Ανακύκλωση/ανάκτηση οργανικών ουσιών που δεν χρησιμοποιούνται ως διαλύτες (συμπεριλαμβανομένων των εργασιών λιπασματοποίησης και άλλων διεργασιών μετατροπής βιολογικού χαρακτήρα)

                  R 4

                  Ανακύκλωση/ανάκτηση μετάλλων και μεταλλικών ενώσεων

                  R 5

                  Ανακύκλωση/ανάκτηση άλλων ανοργάνων υλών

                  R 6

                  Αναγέννηση οξέων ή βάσεων

                  R 7

                  Ανάκτηση προϊόντων που χρησιμοποιούνται για τη δέσμευση των ρύπων

                  R 8

                  Ανάκτηση προϊόντων που προέρχονται από καταλύτες

                  R 9

                  Αναγέννηση ή άλλη επαναχρησιμοποίηση ελαίων

                  R 10

                  Διασπορά στο έδαφος υπέρ της γεωργίας ή της οικολογίας

                  R 11

                  Χρήση καταλοίπων από τις εργασίες που αναφέρονται στα σημεία R 1 έως R 10

                  R 12

                  Ανταλλαγή αποβλήτων προκειμένου να υποβληθούν σε κάποια από τις εργασίες που αναφέρονται στα σημεία R 1 έως R 11

                  R 13

                  Εναποθήκευση αποβλήτων εν αναμονή μιας από τις εργασίες που αναφέρονται στα σημεία R 1 έως R 12 (εκτός από την προσωρινή εναποθήκευση, πριν από τη συλλογή, στο χώρο όπου παράγονται τα απόβλητα)

      ΠΑΡΑΡΤΗΜΑ III
      ΜΕΡΟΣ Α
      ΚΑΤΑΡΓΟΥΜΕΝΗ ΟΔΗΓΙΑ ΜΕ ΤΙΣ ΔΙΑΔΟΧΙΚΕΣ ΤΡΟΠΟΠΟΙΗΣΕΙΣ ΤΗΣ

         (που αναφέρονται στο άρθρο 20)

                  Οδηγία 75/442/EOK του Συμβουλίου (ΕΕ L 194 της 25.7.1975, σ. 39)

                  Οδηγία 91/156/EΟK του Συμβουλίου (ΕΕ L 78 της 26.3.1991, σ. 32)

                  Οδηγία 91/692/EΟK του Συμβουλίου (ΕΕ L 377 της 31.12.1991, σ. 48)

                  αποκλειστικά ως προς την αναφορά στην οδηγία 75/442/ΕΟΚ στο παράρτημα VI

                  Απόφαση 96/350/EK της Επιτροπής (ΕΕ L 135 της 6.6.1996, σ. 32)

                  Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1)

                  μόνον το παράρτημα ΙΙΙ σημείο 1

            ΜΕΡΟΣ B
      ΚΑΤΑΛΟΓΟΣ ΗΜΕΡΟΜΗΝΙΩΝ ΕΝΣΩΜΑΤΩΣΗΣ ΣΤΟ ΕΣΩΤΕΡΙΚΟ ΔΙΚΑΙΟ

         (που αναφέρονται στο άρθρο 20)

                  Οδηγία

                  Λήξη προθεσμίας ενσωμάτωσης

                  75/442/ΕΟΚ

                  17 Ιουλίου 1977

                  91/156/ΕΟΚ

                  1η Απριλίου 1993

                  91/692/ΕΟΚ

                  1η Ιανουαρίου 1995

      ΠΑΡΑΡΤΗΜΑ ΙV
      ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 75/442/ΕΟΚ

                  Παρούσα οδηγία

                  Άρθρο 1 εισαγωγική φράση

                  Άρθρο 1 παράγραφος 1 εισαγωγική φράση

                  Άρθρο 1 στοιχείο α) πρώτο εδάφιο

                  Άρθρο 1 παράγραφος 1 στοιχείο α)

                  Άρθρο 1 στοιχείο α) δεύτερο εδάφιο

                  Άρθρο 1 παράγραφος 2

                  Άρθρο 1 στοιχεία β) — ζ)

                  Άρθρο 1 παράγραφος 1 στοιχεία β) — ζ)

                  Άρθρο 2

                  Άρθρο 2

                  Άρθρο 3 παράγραφος 1 εισαγωγική φράση

                  Άρθρο 3 παράγραφος 1 εισαγωγική φράση

                  Άρθρο 3 παράγραφος 1 στοιχείο α) εισαγωγική φράση

                  Άρθρο 3 παράγραφος 1 στοιχείο α) εισαγωγική φράση

                  Άρθρο 3 παράγραφος 1 στοιχείο α) πρώτη περίπτωση

                  Άρθρο 3 παράγραφος 1 στοιχείο α) σημείο i)

                  Άρθρο 3 παράγραφος 1 στοιχείο α) δεύτερη περίπτωση

                  Άρθρο 3 παράγραφος 1 στοιχείο α) σημείο ii)

                  Άρθρο 3 παράγραφος 1 στοιχείο α) τρίτη περίπτωση

                  Άρθρο 3 παράγραφος 1 στοιχείο α) σημείο iii)

                  Άρθρο 3 παράγραφος 1 στοιχείο β) εισαγωγική φράση

                  Άρθρο 3 παράγραφος 1 στοιχείο β) εισαγωγική φράση

                  Άρθρο 3 παράγραφος 1 στοιχείο β) πρώτη περίπτωση

                  Άρθρο 3 παράγραφος 1 στοιχείο β) σημείο i)

                  Άρθρο 3 παράγραφος 1 στοιχείο β) δεύτερη περίπτωση

                  Άρθρο 3 παράγραφος 1 στοιχείο β) σημείο ii)

                  Άρθρο 3 παράγραφος 2

                  Άρθρο 3 παράγραφος 2

                  Άρθρο 4 πρώτο εδάφιο εισαγωγική φράση

                  Άρθρο 4 παράγραφος 1 εισαγωγική φράση

                  Άρθρο 4 πρώτο εδάφιο πρώτη περίπτωση

                  Άρθρο 4 παράγραφος 1 στοιχείο α)

                  Άρθρο 4 πρώτο εδάφιο δεύτερη περίπτωση

                  Άρθρο 4 παράγραφος 1 στοιχείο β)

                  Άρθρο 4 πρώτο εδάφιο τρίτη περίπτωση

                  Άρθρο 4 παράγραφος 1 στοιχείο γ)

                  Άρθρο 4 δεύτερο εδάφιο

                  Άρθρο 4 παράγραφος 2

                  Άρθρο 5

                  Άρθρο 5

                  Άρθρο 6

                  Άρθρο 6

                  Άρθρο 7 παράγραφος 1 πρώτο εδάφιο εισαγωγική φράση

                  Άρθρο 7 παράγραφος 1 εισαγωγική φράση

                  Άρθρο 7 παράγραφος 1 πρώτο εδάφιο πρώτη περίπτωση

                  Άρθρο 7 παράγραφος 1 στοιχείο α)

                  Άρθρο 7 παράγραφος 1 πρώτο εδάφιο δεύτερη περίπτωση

                  Άρθρο 7 παράγραφος 1 στοιχείο β)

                  Άρθρο 7 παράγραφος 1 πρώτο εδάφιο τρίτη περίπτωση

                  Άρθρο 7 παράγραφος 1 στοιχείο γ)

                  Άρθρο 7 παράγραφος 1 πρώτο εδάφιο τέταρτη περίπτωση

                  Άρθρο 7 παράγραφος 1 στοιχείο δ)

                  Άρθρο 7 παράγραφος 1 δεύτερο εδάφιο εισαγωγική φράση

                  Άρθρο 7 παράγραφος 2 εισαγωγική φράση

                  Άρθρο 7 παράγραφος 1 δεύτερο εδάφιο πρώτη περίπτωση

                  Άρθρο 7 παράγραφος 2 στοιχείο α)

                  Άρθρο 7 παράγραφος 1 δεύτερο εδάφιο δεύτερη περίπτωση

                  Άρθρο 7 παράγραφος 2 στοιχείο β)

                  Άρθρο 7 παράγραφος 1 δεύτερο εδάφιο τρίτη περίπτωση

                  Άρθρο 7 παράγραφος 2 στοιχείο γ)

                  Άρθρο 7 παράγραφος 2

                  Άρθρο 7 παράγραφος 3

                  Άρθρο 7 παράγραφος 3

                  Άρθρο 7 παράγραφος 4

                  Άρθρο 8 εισαγωγική φράση

                  Άρθρο 8 εισαγωγική φράση

                  Άρθρο 8 πρώτη περίπτωση

                  Άρθρο 8 στοιχείο α)

                  Άρθρο 8 δεύτερη περίπτωση

                  Άρθρο 8 στοιχείο β)

                  Άρθρο 9 παράγραφος 1 πρώτο εδάφιο

                  Άρθρο 9 παράγραφος 1 πρώτο εδάφιο

                  Άρθρο 9 παράγραφος 1 δεύτερο εδάφιο εισαγωγική φράση

                  Άρθρο 9 παράγραφος 1 δεύτερο εδάφιο εισαγωγική φράση

                  Άρθρο 9 παράγραφος 1 δεύτερο εδάφιο πρώτη περίπτωση

                  Άρθρο 9 παράγραφος 1 δεύτερο εδάφιο στοιχείο α)

                  Άρθρο 9 παράγραφος 1 δεύτερο εδάφιο δεύτερη περίπτωση

                  Άρθρο 9 παράγραφος 1 δεύτερο εδάφιο στοιχείο β)

                  Άρθρο 9 παράγραφος 1 δεύτερο εδάφιο τρίτη περίπτωση

                  Άρθρο 9 παράγραφος 1 δεύτερο εδάφιο στοιχείο γ)

                  Άρθρο 9 παράγραφος 1 δεύτερο εδάφιο τέταρτη περίπτωση

                  Άρθρο 9 παράγραφος 1 δεύτερο εδάφιο στοιχείο δ)

                  Άρθρο 9 παράγραφος 1 δεύτερο εδάφιο πέμπτη περίπτωση

                  Άρθρο 9 παράγραφος 1 δεύτερο εδάφιο στοιχείο ε)

                  Άρθρο 9 παράγραφος 2

                  Άρθρο 9 παράγραφος 2

                  Άρθρο 10

                  Άρθρο 10

                  Άρθρο 11 παράγραφος 1 πρώτο εδάφιο

                  Άρθρο 11 παράγραφος 1 πρώτο εδάφιο

                  Άρθρο 11 παράγραφος 1 δεύτερο εδάφιο εισαγωγική φράση

                  Άρθρο 11 παράγραφος 2 εισαγωγική φράση

                  Άρθρο 11 παράγραφος 1 δεύτερο εδάφιο πρώτη περίπτωση

                  Άρθρο 11 παράγραφος 2 στοιχείο α)

                  Άρθρο 11 παράγραφος 1 δεύτερο εδάφιο δεύτερη περίπτωση

                  Άρθρο 11 παράγραφος 2 στοιχείο β)

                  Άρθρο 11 παράγραφος 2

                  Άρθρο 11 παράγραφος 3

                  Άρθρο 11 παράγραφος 3

                  Άρθρο 11 παράγραφος 4

                  Άρθρο 12

                  Άρθρο 12

                  Άρθρο 13

                  Άρθρο 13

                  Άρθρο 14 πρώτο εδάφιο εισαγωγική φράση

                  Άρθρο 14 παράγραφος 1 εισαγωγική φράση

                  Άρθρο 14 πρώτο εδάφιο πρώτη περίπτωση

                  Άρθρο 14 παράγραφος 1 στοιχείο α)

                  Άρθρο 14 πρώτο εδάφιο δεύτερη περίπτωση

                  Άρθρο 14 παράγραφος 1 στοιχείο β)

                  Άρθρο 14 δεύτερο εδάφιο

                  Άρθρο 14 παράγραφος 2

                  Άρθρο 15 εισαγωγική φράση

                  Άρθρο 15 εισαγωγική φράση

                  Άρθρο 15 πρώτη περίπτωση

                  Άρθρο 15 στοιχείο α)

                  Άρθρο 15 δεύτερη περίπτωση

                  Άρθρο 15 στοιχείο β)

                  Άρθρο 16 πρώτο εδάφιο

                  Άρθρο 16 πρώτο εδάφιο

                  Άρθρο 16 δεύτερο εδάφιο

                  —

                  Άρθρο 16 τρίτο εδάφιο

                  Άρθρο 16 δεύτερο εδάφιο

                  Άρθρο 17

                  Άρθρο 17

                  Άρθρο 18

                  Άρθρο 18

                  Άρθρο 19

                  —

                  Άρθρο 20

                  Άρθρο 19

                  —

                  Άρθρο 20

                  —

                  Άρθρο 21

                  Άρθρο 21

                  Άρθρο 22

                  Παράρτημα I

                  Παράρτημα I

                  Παράρτημα II Α

                  Παράρτημα II Α

                  Παράρτημα II Β

                  Παράρτημα II Β

                  —

                  Παράρτημα III

                  —

                  Παράρτημα IV


Avis juridique important

|

31979L0622

Οδηγία 79/622/EOK του Συμβουλίου της 25ης Ιουνίου 1979 περί προσεγγίσεως των νομοθεσιών των κρατών μελών των αναφερομένων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς (στατικές δοκιμές)

Επίσημη Εφημερίδα αριθ. L 179 της 17/07/1979 σ. 0001 - 0030 Φινλανδική ειδική έκδοση: Κεφάλαιο 13 τόμος 10 σ. 0010  Ελληνική ειδική έκδοση: Κεφάλαιο 13 τόμος 8 σ. 0147  Σουηδική ειδική έκδοση: Κεφάλαιο 13 τόμος 10 σ. 0010  Ισπανική ειδική έκδοση: Κεφάλαιο 13 τόμος 10 σ. 0108  Πορτογαλική ειδική έκδοση : Κεφάλαιο 13 τόμος 10 σ. 0108

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουνίου 1979 περί προσεγγίσεως των νομοθεσιών των Κρατών Μελών των αναφερομένων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς (στατικές δοκιμές)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές τις οποίες πρέπει να πληρούν οι ελκυστήρες βάσει των εθνικών νομοθεσιών, αφορούν, μεταξύ άλλων, στις διατάξεις προστασίας σε περίπτωση ανατροπής ως επίσης και στις στερεώσεις τους επί του ελκυστήρα- ότι οι προδιαγραφές αυτές διαφέρουν από το ένα Κράτος Μέλος στο άλλο και ως εκ τούτου είναι ανάγκη όπως οι ίδιες προδιαγραφές θεσπισθούν από όλα τα Κράτη μέλη είτε συμπληρωματικά είτε σε αντικατάσταση των υπαρχουσών ρυθμίσεων ιδίως για να καταστεί  δυνατή η έναρξη, για κάθε τύπο ελκυστήρος, της διαδικασίας εγκρίσεως ΕΟΚ που προβλέπεται από την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των Κρατών Μελών των αναφερομένων στην έγκριση των γεωργικών ή  δασικών ελκυστήρων με τροχούς(3)- ότι, δια μιας εναρμονισμένης διαδικασίας επικυρώσεως των διατάξεων προστασίας σε περίπτωση ανατροπής ως επίσης και των στερεώσεών τους επί του ελκυστήρα, κάθε Κράτος Μέλος είναι ικανό να διαπιστώσει την τήρηση των κοινών προδιαγραφών κατασκευής και  δοκιμών και να πληροφορήσει τα άλλα Κράτη Μέλη περί της γενομένης διαπιστώσεως δια της αποστολής ενός αντιγράφου του δελτίου εγκρίσεως που συνετάχθη για κάθε τύπο διατάξεως προφυλάξεως σε περίπτωση ανατροπής ως επίσης και της στερεώσεως της επί του  ελκυστήρα και ότι η θέση ενός σήματος επικυρώσεως ΕΟΚ εφ' όλων των διατάξεων των κατασκευασθεισών συμφώνως προς τον επικυρωμένο τύπο καθιστά περιττό ένα τεχνικό έλεγχο των διατάξεων αυτών στα άλλα Κράτη Μέλη- ότι οι κοινές προδιαγραφές περί των λοιπών στοιχείων και χαρακτηριστικών της διατάξεως προστασίας σε περίπτωση ανατροπής, ιδίως σε ότι αφορά στις διαστάσεις, στις θύρες, στους υαλοπίνακες ασφαλείας, στην πρόβλεψη εναντίον των διαδοχικών ανατροπών του  ελκυστήρος σε περίπτωση ανατροπής και για την προστασία του συνοδού, θα εκδοθούν μεταγενεστέρως- ότι οι εναρμονισμένες προδιαγραφές έχουν ως βασικό σκοπό να εξασφαλίσουν την ασφάλεια της οδικής κυκλοφορίας ως επίσης και την ασφάλεια της εργασίας εφ' όλης της επικρατείας της Κοινότητος- ότι προς το σκοπό αυτό, όσον αφορά στους ελκυστήρες που αφορά η  παρούσα οδηγία, πρέπει να επιβληθεί η υποχρέωση να εφοδιασθούν δια μιας διατάξεως προστασίας σε περίπτωση ανατροπής και ότι πρέπει, μέχρι μιας προσδιοριστέας αργότερον ημερομηνίας οι ελκυστήρες για τους οποίους αναφέρεται η οδηγία 77/536/ΕΟΚ του  Συμβουλίου, της 28ης Ιουνίου 1977, περί της προσεγγίσεως των νομοθεσιών των Κρατών Μελών των αναφερομένων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς(4), να είναι δυνατόν να είναι εξοπλισμένοι με  διάταξη προστασίας σε περίπτωση ανατροπής που να ανταποκρίνεται είτε στην οδηγία 77/536/ΕΟΚ, είτε στην παρούσα οδηγία- ότι η προσέγγιση των εθνικών νομοθεσιών περί των ελκυστήρων επιφέρει αναγνώριση μεταξύ των Κρατών Μελών.των πραγματοποιουμένων από καθένα απ' αυτά ελέγχων επί τη βάσει των κοινών προδιαγραφών.  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος Μέλος επικυρώνει κάθε τύπο διατάξεως προστασίας σε περίπτωση ανατροπής ως επίσης και της στερεώσεώς της επί του ελκυστήρα, συμφώνως προς τις προβλεπόμενες στα παραρτήματα I έως V προδιαγραφές κατασκευής και δοκιμής.  2. Το Κράτος Μέλος που προέβη στην επικύρωση ΕΟΚ λαμβάνει τα αναγκαία μέτρα για να επιβλέπει, όσον τούτο είναι αναγκαίο, την πιστότητα της κατασκευής προς τον τύπο που έχει επικυρωθεί, εν ανάγκη σε συνεργασία με τις αρμόδιες αρχές των άλλων Κρατών  Μελών. Η επίβλεψη αυτή περιορίζεται σε δειγματοληψίες.   Άρθρο 2  Τα Κράτη Μέλη χορηγούν στον κατασκευαστή ενός ελκυστήρα ή στον κατασκευαστή μιας διατάξεως προστασίας σε περίπτωση ανατροπής, ή στους αντίστοιχους εντολοδόχους τους, ένα σήμα επικυρώσεως ΕΟΚ σύμφωνα προς το πρότυπο που παρουσιάζεται στο  παράρτημα VI για κάθε τύπο διατάξεως προστασίας σε περίπτωση ανατροπής ως επίσης και της στερεώσεώς της επί του ελκυστήρα που επικυρώνουν βάσει του άρθρου 1.  Τα Κράτη Μέλη θεσπίζουν όλες τις αναγκαίες διατάξεις για να εμποδίσουν τη χρήση σημάτων που δύνανται να προκαλέσουν σύγχυση μεταξύ των διατάξεων αυτών, των οποίων ο τύπος έχει επικυρωθεί βάσει του άρθρου 1, και των άλλων διατάξεων.   Άρθρο 3  1. Τα Κράτη Μέλη δεν δύνανται να απαγορεύσουν τη διάθεση στην αγορά των διατάξεων προστασίας σε περίπτωση ανατροπής ως επίσης και της στερεώσεώς τους επί του ελκυστήρα για λόγους που αφορούν την κατασκευή τους εφ' όσον αυτές φέρουν το σήμα  επικυρώσεως ΕΟΚ.  2. Πάντως, ένα Κράτος Μέλος δύναται να απαγορεύσει τη διάθεση στην αγορά διατάξεων που φέρουν το σήμα επικυρώσεως ΕΟΚ οι οποίες, κατά τρόπο συστηματικό, δεν είναι σύμφωνες προς τον τύπο που έχει επικυρωθεί.  Το Κράτος αυτό πληροφορεί αμέσως τα άλλα Κράτη Μέλη και την Επιτροπή περί των ληφθέντων μέτρων, καθορίζον τους λόγους της αποφάσεώς του.   Άρθρο 4  Οι αρμόδιες αρχές κάθε Κράτους Μέλους αποστέλλουν στις αντίστοιχες αρχές των άλλων Κρατών Μελών, εντός προθεσμίας ενός μηνός, αντίγραφο των δελτίων επικυρώσεως, των οποίων το πρότυπο παρουσιάζεται στο παράρτημα VII, που έχουν συνταχθεί για κάθε  τύπο διατάξεως προστασίας σε περίπτωση ανατροπής την οποίαν επικυρώνουν ή αρνούνται να επικυρώσουν.   Άρθρο 5  1. Αν το Κράτος Μέλος το οποίον εχορήγησε την επικύρωση ΕΟΚ διαπιστώνει ότι πολλές εκ των διατάξεων προστασίας σε περίπτωση ανατροπής ως επίσης και των στερεώσεών τους επί του ελκυστήρα που φέρουν το αυτό σήμα επικυρώσεως ΕΟΚ δεν είναι σύμφωνες  προς τον τύπο που έχει επικυρώσει, λαμβάνει τα αναγκαία μέτρα για να εξασφαλισθεί η πιστότης της παραγωγής προς τον τύπο που έχει επικυρωθεί. Οι αρμόδιες αρχές του κράτους αυτού πληροφορούν τις αντίστοιχες αρχές των άλλων Κρατών Μελών περί των ληφθέντων  μέτρων τα οποία δύνανται να επεκταθούν, όταν πρόκειται για σοβαρή και επαναλαμβανομένη έλλειψη πιστότητος μέχρι ανακλήσεως της επικυρώσεως ΕΟΚ. Οι εν λόγω αρχές λαμβάνουν τα ίδια μέτρα αν πληροφορηθούν υπό των αρμοδίων αρχών ενός άλλου Κράτους Μέλους  περί της υπάρξεως μιας τέτοιας ελλείψεως πιστότητος.  2. Οι αρμόδιες αρχές των Κρατών Μελών αλληλοενημερώνονται, εντός προθεσμίας ενός μηνός, περί της ανακλήσεως χορηγηθείσης επικυρώσεως ΕΟΚ, ως επίσης και περί των αιτιών που δικαιολογούν το μέτρο αυτό.   Άρθρο 6  Κάθε απόφαση συνεπάγουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα βάσει των θεσπισθέντων διατάξεων σ' εκτέλεση της παρούσας οδηγίας, αιτιολογείται επαρκώς. Κοινοποιείται στον ενδιαφερόμενο με μνεία των  υφισταμένων ενδίκων μέσων βάσει της ισχυούσης στα Κράτη Μέλη νομοθεσίας και των προθεσμιών εντός των οποίων τα ένδικα αυτά μέσα δύνανται να ασκηθούν.   Άρθρο 7  Τα Κράτη Μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αφορούν στις διατάξεις προστασίας σε περίπτωση ανατροπής ως επίσης και της στερεώσεώς τους επί του ελκυστήρα αν φέρουν το  σήμα επικυρώσεως ΕΟΚ και αν τηρούνται οι προβλεπόμενες στο παράρτημα VIII προδιαγραφές.   Άρθρο 8  Τα Κράτη Μέλη δύνανται να αρνηθούν ή να απαγορεύσουν την πώληση, την καταχώρηση στα μητρώα, την έναρξη κυκλοφορίας ή τη χρήση των ελκυστήρων για λόγους που αφορούν στις διατάξεις προστασίας σε περίπτωση ανατροπής ως επίσης και της στερεώσεώς  τους επί του ελκυστήρος αν φέρουν το σήμα επικυρώσεως ΕΟΚ και αν τηρούνται οι προβλεπόμενες στο παράρτημα VIII προδιαγραφές.   Άρθρο 9  Η παρούσα οδηγία εφαρμόζεται επί των ελκυστήρων που καθορίζονται στο άρθρο 1 της οδηγίας 74/150/ΕΟΚ οι οποίοι έχουν τα ακόλουθα χαρακτηριστικά:  - απόσταση εκ του εδάφους 1000 χιλιοστόμετρα κατά μέγιστο όριο,  - σταθερό εύρος μεταξύ των τροχών ή ρυθμιζόμενο εύρος μεταξύ των τροχών ενός εκ των κινητηρίων αξόνων τουλάχιστον 1150 χιλιοστόμετρα.  - δυνατότητα να είναι εφοδιασμένοι δια μιας διατάξεως συζεύξεως πολλαπλών σημείων για μεταθέσιμα εργαλεία και δια μιας διατάξεως έλξεως,  - μάζα μεγαλύτερη ή ίση προς 800 χιλιόγραμμα, αντιστοιχούσα στο βάρος άνευ φορτίου του ελκυστήρα που προβλέπεται στο σημείο 2.4. του παραρτήματος Ι της οδηγίας 74/150/ΕΟΚ, στο οποίο συμπεριλαμβάνεται η διάταξη προστασίας σε περίπτωση ανατροπής  τοποθετημένη συμφώνως προς την παρούσα οδηγία και τα ελαστικά της μεγαλυτέρας, συνιστωμένης υπό του κατασκευαστού, διαμέτρου.   Άρθρο 10  Εντός πλαισίου της εγκρίσεως ΕΟΚ, κάθε ελκυστήρας αναφερόμενος στο άρθρο 9 πρέπει να είναι εφοδιασμένος με μία διάταξη προστασίας σε περίπτωση ανατροπής που ανταποκρίνεται στις προδιαγραφές των παραρτημάτων I έως IV.  Πάντως οι ελκυστήρες που προσδιορίζονται στο άρθρο 9 της οδηγίας 77/536/ΕΟΚ δύνανται να είναι εφοδιασμένοι, εντός του πλαισίου της εγκρίσεως ΕΟΚ, δια μιας διατάξεως προστασίας σε περίπτωση ανατροπής που ανταποκρίνεται στις προδιαγραφές των παραρτημάτων  I έως IV της εν λόγω οδηγίας.   Άρθρο 11  Οι τροποποιήσεις που είναι αναγκαίες για να προσαρμοσθούν στην τεχνολογική πρόοδο οι διατάξεις των παραρτημάτων της παρούσας οδηγίας εξεδόθησαν συμφώνως προς την προβλεπόμενη στο άρθρο 13 της οδηγίας 74/150/ΕΟΚ διαδικασία.   Άρθρο 12  1. Τα Κράτη Μέλη θέτουν σε ισχύ τις διατάξεις που είναι αναγκαίες προκειμένου να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως επ' αυτού την Επιτροπή.  2. Τα Κράτη μέλη γνωστοποιούν στη Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 13  Η παρούσα οδηγία απευθύνεται στα Κράτη Μέλη.  Έγινε στο Λουξεμβούργο, στις 25 Ιουνίου 1979.  Για το Συμβούλιο Ο Πρόεδρος J. LE THEULE  ΚΑΤΑΛΟΓΟΣ ΤΩΝ ΠΑΡΑΡΤΗΜΑΤΩΝ  Παράρτημα I: Προϋποθέσεις επικυρώσεως ΕΟΚ Παράρτημα II: Συνθήκες των δοκιμών αντοχής των δομών προστασίας και της στερεώσεώς τους επί του ελκυστήρα Παράρτημα III: Διαδικασία δοκιμής Παράρτημα IV: Εικόνες Παράρτημα V: Υπόδειγμα του πρακτικού περί των δοκιμών επικυρώσεως ΕΟΚ για μία δομή προστασίας (θάλαμο ή πλαίσιο ασφαλείας) όσον αφορά στην αντοχή της ως επίσης και στην αντοχή της στερεώσεώς της επί του ελκυστήρα (στατικές δοκιμές).  Παράρτημα VI: Σήμανση Παράρτημα VII: Υπόδειγμα δελτίου επικυρώσεως ΕΟΚ Παράρτημα VIII: Προϋποθέσεις εγκρίσεως ΕΟΚ Παράρτημα IX: Υπόδειγμα παραρτήματος στο δελτίο εγκρίσεως ΕΟΚ ενός τύπου ελκυστήρα όσον αφορά στην αντοχή των δομών προστασίας (θάλαμος ή πλαίσιο ασφαλείας) ως επίσης και της στερεώσεώς τους επί του ελκυστήρα (στατικές δοκιμές).   (1) ΕΕ αριθ. Α 296 της 11.12.1978, σ. 69.  (2) ΕΕ αριθ. Α 128 της 21.5.1979, σ. 18.  (3) EΕ αριθ. Ν 84 της 28.3.1974, σ. 10.  (4) ΕΕ αριθ. Ν 220 της 29.8.1977, σ. 1.      ΠΑΡΑΡΤΗΜΑ I   ΠΡΟΫΠΟΘΕΣΕΙΣ ΕΠΙΚΥΡΩΣΕΩΣ ΕΟΚ  1. ΟΡΙΣΜΟΣ 1.1. Ως διάταξη προστασίας σε περίπτωση ανατροπής (θάλαμος ή πλαίσιο ασφαλείας), επονομαζόμενη κατωτέρω "δομή προστασίας", νοούνται οι προβλεπόμενες δομές επί ενός ελκυστήρα που έχουν ως βασικό στόχο να αποσοβήσουν ή να περιορίσουν τους κινδύνους που  διατρέχει ο οδηγός σε περίπτωση ανατροπής του ελκυστήρα κατά τη διάρκεια της κανονικής του χρήσεως.  1.2. Οι αναφερόμενες στο σημείο 1.1. δομές χαρακτηρίζονται από το γεγονός ότι, κατά τη διάρκεια των προβλεπομένων στα παραρτήματα II και III δοκιμών, εμφανίζουν ελεύθερο χώρο επαρκώς μεγάλο για την προστασία του οδηγού.  2. ΓΕΝΙΚΕΣ ΠΡΟΔΙΑΓΡΑΦΕΣ 2.1. Όλες οι δομές προστασίας ως επίσης και η στερέωσή τους επί του ελκυστήρα πρέπει να έχουν σχεδιασθεί και κατασκευασθεί κατά τέτοιο τρόπο ώστε να εξασφαλίζουν το βασικό σκοπό που υποδεικνύεται στο σημείο 1.  2.2. Ο όρος αυτός θεωρείται ότι πληρούται αν τηρούνται οι προδιαγραφές των παραρτημάτων II και III.  3. ΑΙΤΗΣΗ ΕΠΙΚΥΡΩΣΕΩΣ ΕΟΚ 3.1. Η αίτηση επικυρώσεως ΕΟΚ όσον αφορά στην αντοχή των δομών προστασίας ως επίσης και της στερεώσεώς τους επί του ελκυστήρα παρουσιάζεται υπό του κατασκευαστού του ελκυστήρα ή υπό του κατασκευαστού της δομής προστασίας ή υπό των αντιστοίχων  εντολοδόχων τους.  3.2. Συνοδεύεται από τα ακόλουθα στοιχεία, εις τριπλούν, και από τις ακόλουθες ενδείξεις:  - σχέδιο, μετά κλίμακος ή ενδείξεως των διαστάσεων, της διατάξεως του συνόλου της δομής προστασίας. Ειδικότερα, το σχέδιο αυτό πρέπει να αναπαράγει την λεπτομέρεια των εξαρτημάτων στερεώσεως,  - φωτογραφίες της πλευράς και της οπισθίας όψεως, υποδεικνύουσες τις λεπτομέρειες στερεώσεως,  - σύντομη περιγραφή της δομής προστασίας περιλαμβάνουσα τον τύπο κατασκευής, τα συστήματα στερεώσεως επί του ελκυστήρα και, αν είναι αναγκαίο, τις λεπτομέρειες επενδύσεως, τα μέσα προσβάσεως και τις δυνατότητες απελευθερώσεως, επεξηγήσεις για την  εσωτερική επένδυση, ιδιομορφίες που είναι ικανές να εμποδίσουν τις διαδοχικές ανατροπές του ελκυστήρα και λεπτομέρειες για το σύστημα θερμάνσεως και αερισμού.  - δεδομένα σχετικά με τα χρησιμοποιούμενα υλικά για τις δομές και τα στοιχεία στερεώσεως της δομής προστασίας (βλ. παράρτημα V).  3.3. Ένας ελκυστήρας αντιπροσωπευτικός του τύπου ελκυστήρα για τον οποίο προορίζεται η δομή προστασίας που πρέπει να επικυρωθεί παρουσιάζεται στην τεχνική υπηρεσία την επιφορτισμένη με τις δοκιμές επικυρώσεως. Ο ελκυστήρας αυτός είναι εφοδιασμένος δια  της δομής προστασίας.  3.4. Ο κάτοχος της επικυρώσεως ΕΟΚ δύναται να ζητήσει να επεκταθεί αυτή η επικύρωση σε άλλους τύπους ελκυστήρων. Οι αρμόδιες αρχές που εχορήγησαν την αρχική επικύρωση ΕΟΚ χορηγούν την αιτουμένη επέκταση αν η δομή προστασίας και ο (οι) τύπος (οι)  ελκυστήρος για τον οποίο αιτείται η επέκταση της αρχικής επικυρώσεως ΕΟΚ ανταποκρίνεται στις ακόλουθες προϋποθέσεις:  - η μάζα του μη ερματισμένου ελκυστήρα, προσδιοριζομένη στο παράρτημα II σημείο 1.3. δεν υπερβαίνει πλέον του 5% τη μάζα αναφοράς που χρησιμοποιείται για τη δοκιμή,  - ο τρόπος στερεώσεως και τα σημεία τοποθετήσεως επί του ελκυστήρα είναι ταυτόσημα,  - τα στοιχεία που τον συνθέτουν, ως ο προφυλακτήρας ιλύος και το κάλυμμα, που δύνανται να χρησιμεύουν ως φορείς της δομής προστασίας, είναι ταυτόσημα,  - η θέση και οι βασικές διαστάσεις του καθίσματος στο εσωτερικό της δομής προστασίας και οι σχετικές θέσεις της δομής προστασίας και του ελκυστήρα πρέπει να είναι τέτοιες ώστε η ζώνη απελευθερώσεως να εξακολουθεί να προστατεύεται από τη δομή κατά τη  διάρκεια των διαφόρων φάσεων των δοκιμών οποιεσδήποτε και αν είναι οι υφιστάμενες παραμορφώσεις.  4. ΕΠΙΓΡΑΦΕΣ 4.1 Κάθε δομή προστασίας, σύμφωνη προς τον επικυρωθέντα τύπο, πρέπει να φέρει τις ακόλουθες επιγραφές:  4.1.1. βιομηχανικό ή εμπορικό σήμα,  4.1.2. σήμα επικυρώσεως σύμφωνο προς το υπόδειγμα που παρουσιάζεται στο παράρτημα VI,  4.1.3. αριθμό σειράς της δομής προστασίας,  4.1.4. σήμα και τύπο(ους) ελκυστήρων για τους οποίους προορίζεται η δομή προστασίας.  4.2. Όλες αυτές οι ενδείξεις πρέπει να παρουσιάζονται επί μικρής πινακίδος.  4.3. Οι επιγραφές πρέπει να τίθενται κατά τέτοιο τρόπο ώστε να είναι ορατές, ευανάγνωστες και ανεξίτηλες.       ΠΑΡΑΡΤΗΜΑ II   ΣΥΝΘΗΚΕΣ ΤΩΝ ΔΟΚΙΜΩΝ ΑΝΤΟΧΗΣ ΤΩΝ ΔΟΜΩΝ ΠΡΟΣΤΑΣΙΑΣ ΚΑΙ ΤΗΣ ΣΤΕΡΕΩΣΕΩΣ ΤΟΥΣ ΕΠΙ ΤΟΥ ΕΛΚΥΣΤΗΡΑ  1. ΓΕΝΙΚΟΤΗΤΕΣ 1.1. Σκοπός των δοκιμών Οι πραγματοποιούμενες με τη βοήθεια ειδικών διατάξεων δοκιμές προορίζονται να υποκαταστήσουν τις επιβαλλόμενες στη δομή προστασίας σε περίπτωση ανατροπής του ελκυστήρος φορτίσεως. Οι δοκιμές αυτές, περιγραφόμενες στο παράρτημα III, πρέπει να επιτρέπουν  τις παρατηρήσεις επί της αντοχής της δομής προστασίας και των στερεώσεων τους επί του ελκυστήρα ως επίσης και παντός τμήματος του ελκυστήρος που μεταβιβάζει το φορτίο δοκιμής.  1.2. Προετοιμασία των δoκιμών 1.2.1. Η δομή προστασίας πρέπει να είναι σύμφωνη προς τις εξειδικεύσεις της παραγωγής σε σειρά. Στερεώνεται, συμφώνως προς την υποδεικνυόμενη υπό των κατασκευαστών μέθοδο, σε ένα από τους ελκυστήρες για τους οποίους έχει σχεδιασθεί. Για τη δοκιμή δεν  είναι αναγκαίο να διατίθεται ένας ελκυστήρας πλήρης. Πάντως, η δομή προστασίας και τα προς έλεγχο τμήματα του ελκυστήρα στα οποία αυτή η δομή στερεώνεται πρέπει να αποτελούν εγκατάσταση κατάλληλη για τη διενέργεια των δοκιμών, ονομαζομένη κατωτέρω  "σύνολο".  1.2.2. Το σύνολο πρέπει να στερεώνεται επί του πάγκου δοκιμής κατά τέτοιο τρόπο ώστε υπό την επίδραση της φορτίσεως τα στοιχεία που συνδέουν το σύνολο με τον πάγκο δοκιμής να μην υπόκεινται παρά σε ελάχιστες παραμορφώσεις σε σχέση προς τη δομή  προστασίας. Η μέθοδος στερεώσεως του συνόλου επί της πλακός του οριζοντίου τμήματος του καθίσματος δεν πρέπει να μεταβάλλει την αντίσταση του συνόλου.  1.2.3. Το σύνολο πρέπει να συγκρατείται και να στερεώνεται ή να τροποποιείται κατά τέτοιο τρόπο ώστε όλη η δύναμη δοκιμής να απορροφάται υπό της δομής προστασίας και τα σημεία στηρίξεώς της, στα άκαμπτα στοιχεία του ελκυστήρα.  1.2.3.1. Για να τηρηθούν οι προδιαγραφές του σημείου 1.2.3. η τροποποίηση πρέπει να έχει ως αποτέλεσματα να ασφαλίζει κάθε σύστημα αναρτήσεως του ελκυστήρα, σε κίνηση κατά τρόπο ώστε αυτός να μην απορροφά κανένα κλάσμα της ενεργείας δοκιμής.  1.2.4. Για τις δοκιμές, ο ελκυστήρας πρέπει να είναι εξοπλισμένος με όλα τα εξαρτήματα της παραγωγής σε σειρά που είναι δυνατόν να επηρεάζουν την αντίσταση της δομής προστασίας ή που είναι δυνατόν να είναι αναγκαία στην δοκιμή αντιστάσεως.  Τα εξαρτήματα που δύνανται να προξενούν κινδύνους εντός της ζώνης απελευθερώσεως πρέπει επίσης να υπάρχουν για να είναι δυνατόν να εξετασθεί εάν πληρούνται οι απαιτούμενες στο σημείο 4 προϋποθέσεις.  1.3. Μάζα του ελκυστήρα Η μάζα αναφοράς που χρησιμοποιείται στις σχέσεις (βλ. παράρτημα III) για τον υπολογισμό των ενεργειών και της δυνάμεως συνθλίψεως, είναι τουλάχιστον αυτή που ορίζεται στο σημείο 2.4 του παραρτήματος I της οδηγίας 74/150/ΕΟΚ (δηλαδή χωρίς τα προαιρετικά  εξαρτήματα αλλά στην οποία περιλαμβάνεται το ύδωρ ψύξεως, τα λιπαντικά, τα καύσιμα, τα εργαλεία και ο οδηγός), συν τη δομή προστασίας και μείον 75 χιλιόγραμμα.  Δεν λαμβάνονται υπόψη το προαιρετικό εμπρόσθιο ή οπίσθιο έρμα, το έρμα των ελαστικών, τα φερόμενα όργανα και εξοπλισμοί ή κάθε ειδικό όργανο.  2. ΣΥΝΟΛΟ ΣΥΣΚΕΥΩΝ ΚΑΙ ΕΞΟΠΛΙΣΜΟΣ 2.1. Δοκιμές οριζοντίων φορτίσεων (πλευρικής και διαμήκους) 2.1.1. Υλικό, εξοπλισμός και διατάξεις αγκυρώσεως που εξασφαλίζουν μία σταθερή στερέωση του συνόλου επί της πλακός του οριζοντίου τμήματος του καθίσματος, ανεξαρτήτως των ελαστικών, αν υπάρχουν.  2.1.2. Διάταξη που επιτρέπει να εφαρμοσθεί μία οριζόντια δύναμη επί της δομής προστασίας, όπως αυτή που παρουσιάζεται στις εικόνες 1 και 2 του παραρτήματος IV, μέσω μιας άκαμπτης δοκού.  2.1.2.1. Η κατακόρυφη διάσταση του άκρου της άκαμπτης δοκού πρέπει να είναι 150 χιλιοστόμετρα.  2.1.2.2. Πρέπει να ληφθεί πρόνοια ώστε η φόρτιση να κατανέμεται ομοιομόρφως κατά την κάθετο επί την διεύθυνση της φορτίσεως καθ' όλο το μήκος μιας δοκού της οποίας το μήκος περιέχεται μεταξύ 250 και 700 χιλιοστομέτρων και έχει εντός των ορίων αυτών ένα  μήκος ακριβώς πολλαπλάσιο των 50 χιλιοστομέτρων.  2.1.2.3. Τα άκρα της δοκού τα ευρισκόμενα σε επαφή μετά της δομής προστασίας πρέπει να είναι καμπύλα, με μέγιστη ακτίνα 50 χιλιοστομέτρων.  2.1.2.4. Σταυρωτές ή ισοδύναμες αρθρώσεις πρέπει να έχουν τοποθετηθεί για να αποφευχθεί το γεγονός ότι η φόρτιση θα προξενήσει περιστροφή ή μετατόπιση της διατάξεως σε μία διάφορη από αυτή της φορτίσεως.  2.1.2.5. Αν το σύνολο των μελών της δομής προστασίας που υφίστανται τη φόρτιση δεν είναι ευθύγραμμο εντός του οριζοντίου επιπέδου και κάθετο στη διεύθυνση της φορτίσεως, το διάστημα πληρούται κατά τρόπον ώστε η φόρτιση να κατανέμεται επί αυτού του  μήκους.  2.1.3. Εξοπλισμός προοριζόμενος για τη μέτρηση, εντός του ορίου των τεχνικών δυνατοτήτων, της ενέργειας που απορροφάται από τη δομή προστασίας και των ακάμπτων τμημάτων του ελκυστήρα στα οποία έχει στερεωθεί, παραδείγματος χάρη δια της μετρήσεως της  εφαρμοζομένης δυνάμεως και της μετατοπίσεως του σημείου εφαρμογής της κατά τη διεύθυνση της δυνάμεως σε σχέση προς ένα σημείο του πλαισίου του ελκυστήρα.  2.1.4. Διατάξεις με σκοπό να προσδιορίσουν ότι κανένα τμήμα της δομής προστασίας δεν έχει εισχωρήσει εντός της ζώνης απελευθερώσεως κατά τη διάρκεια της δοκιμής. Μία διάταξη σύμφωνη προς αυτές των εικόνων 6 του παραρτήματος IV δύναται να χρησιμοποιηθεί  για το σκοπό αυτό.  2.2. Δοκιμές συνθλίψεως (οπίσθια και εμπρόσθια) 2.2.1. Υλικό, εξοπλισμός και διατάξεις αγκυρώσεως κατάλληλες να στερεώσουν ασφαλώς τον ελκυστήρα επί της πλακός του οριζοντίου τμήματος του καθίσματος, ανεξαρτήτως των ελαστικών.  2.2.2. Διατάξεις που επιτρέπουν να εφαρμοσθεί μία κατακόρυφη δύναμη επί της δομής προστασίας, όπως δεικνύεται στην εικόνα 3 του παραρτήματος IV, της άκαμπτης δοκού συνθλίψεως εχούσης πλάτος 250 χιλιοστομέτρων.  2.2.3. Εξοπλισμός προοριζόμενος για τη μέτρηση της ολικής εφαρμοζομένης κατακόρυφης δυνάμεως.  2.2.4. Διατάξεις με σκοπό να προσδιορίσουν ότι κανένα τμήμα της δομής προστασίας δεν έχει εισχωρήσει εντός της ζώνης απελευθερώσεως κατά τη διάρκεια της δοκιμής. Μία διάταξη σύμφωνη προς αυτές των εικόνων 6 του παραρτήματος IV δύναται να χρησιμοποιηθεί  για το σκοπό αυτό.  2.3. Ανοχή επί των μετρήσεων 2.3.1. Διαστάσεις: +- 3 χιλιοστόμετρα.  2.3.2. Παραμόρρφωση: +- 3 χιλιοστόμετρα.  2.3.3. Μάζα του ελκυστήρα: +- 20 χιλιόγραμμα.  2.3.4. Φορτίσεις και δυνάμεις: +- 2%.  2.3.5. Διεύθυνση της φορτίσεως: απόκλιση από τις οριζόντιες και κατακόρυφες που εξειδικεύονται στο παράρτημα III:  - στην αρχή της δοκιμής, υπό μηδενική φόρτιση +- 2 μοίρες,  - κατά τη διάρκεια της δοκιμής, υπό φόρτιση 10 μοίρες άνωθεν της οριζοντίου και 20 μοίρες κάτωθεν της οριζοντίου. Οι αποκλίσεις αυτές πρέπει να ελαττωθούν όσον είναι δυνατόν καθ' όλη τη μέτρηση.  3. ΔΟΚΙΜΕΣ 3.1. Γενικότητες 3.1.1. Διαδοχή των δοκιμών 3.1.1.1. Οι δοκιμές διενεργούνται κατά την ακόλουθη σειρά:  3.1.1.1.1. Κατά μήκος φόρτιση (βλ. παράρτημα III σημείο 1.2.):  Για τους ελκυστήρες, των οποίων τουλάχιστον το 50% της μάζας ως αυτή προσδιορίζεται στο σημείο 1.3. κατανέμεται στους οπίσθιους τροχούς, η κατά μήκος φόρτιση εφαρμόζεται εκ των όπισθεν (περίπτωση 1). Για τους άλλους ελκυστήρες, η διαμήκης φόρτιση  εφαρμόζεται εκ των έμπροσθεν (περίπτωση 2).  3.1.1.1.2. Πρώτη δοκιμή συνθλίψεως:  Η πρώτη δοκιμή συνθλίψεως πραγματοποιείται στο άκρο της δομής στην οποία εφαρμόζεται η διαμήκης φόρτιση, δηλαδή: στο οπίσθιο τμήμα στην περίπτωση 1 (βλ. παράρτημα III σημείο 1.5.) ή στο εμπρόσθιο τμήμα στην περίπτωση 2 (βλ. παράρτημα III σημείο 1.6.).  3.1.1.1.3. Πλευρική φόρτιση (βλ. παράρτημα III σημείο 1.3.) 3.1.1.1.4. Δεύτερη δοκιμή συνθλίψεως:  Η δεύτερη δοκιμή συνθλίψεως πραγματοποιείται στο αντίθετο προς αυτό που εφαρμόζεται η διαμήκης φόρτιση άκρο της δομής, δηλαδή: στο εμπρόσθιο τμήμα στην περίπτωση 1 (βλ. παράρτημα III σημείο 1.6) ή στο οπίσθιο τμήμα στην περίπτωση 2 (βλ. παράρτημα III  σημείο 1.5).  3.1.1.1.5. Δεύτερη δοκιμή διαμήκους φορτίσεως (βλ. παράρτημα III σημείο 1.7.):  Μία δεύτερη δοκιμή πραγματοποιείται επί των εφοδιασμένων με μία ανατρεπόμενη δομή προστασίας ελκυστήρων, αν η διαμήκης φόρτιση (βλ. σημείο 3.1.1.1.1.) δεν εφαρμόζεται κατά τη διεύθυνση που θα είχε ως αποτέλεσμα την ανατροπή της δομής προστασίας.  3.1.1.2. Αν ένα τυχόν τμήμα του εξοπλισμού στερεώσεως μετατοπίζεται ή θραύεται κατά τη διάρκεια της δοκιμής, αυτή επαναρχίζει.  3.1.1.3. Δεν είναι παραδεκτές ούτε επισκευές, ούτε ρυθμίσεις στον ελκυστήρα ή στην δομή προστασίας κατά τη διάρκεια των δοκιμών.  3.1.2. Απομάκρυνση των τροχών Οι τροχοί έχουν αποτεθεί ή απομακρυνθεί κατά τέτοιο τρόπο ώστε ουδεμία αλληλεπίδραση μετά της δομής προστασίας να είναι δυνατόν να δημιουργηθεί κατά τη διάρκεια των δοκιμών.  3.1.3. Κατάργηση των στοιχείων που δεν δημιουργούν κινδύνους Όλα τα στοιχεία του ελκυστήρα και της δομής προστασίας που, ως πλήρεις μονάδες συνιστούν παράγοντα προστασίας για τον οδηγό - στα οποία περιλαμβάνεται η διάταξη προστασίας κατά της κακοκαιρίας - παρέχονται μετά του ελκυστήρα με σκοπό τον έλεγχο  επικυρώσεως.  Η δομή προστασίας που υπόκειται στις δοκιμές είναι δυνατόν να μην είναι εξοπλισμένη δι' ενός αλεξηνέμου, πλευρικών ή οπισθίων υαλοπινάκων, εξ υάλων ασφαλείας ή άλλου παρομοίου υλικού, αποσπώμενων τοιχωμάτων, εξοπλισμών ή επιφερομένων τα οποία ουδόλως  αποτελούν παράγοντα ενισχύσεως της δομής και τα οποία δεν δημιουργούν κινδύνους σε περίπτωση ανατροπής.  3.1.4. Σύνολο συσκευών μετρήσεως Η δομή προστασίας πρέπει να είναι εξοπλισμένη με τα αναγκαία όργανα για την λήψη των απαιτουμένων για τη χάραξη του διαγράμματος δύναμη + παραμορφώσεις (βλ. εικόνα 4 του παραρτήματος IV) δεδομένων. Οι ολικές και παραμένουσες παραμορφώσεις της δομής  προστασίας μετρούνται και σημειώνονται για κάθε φάση της δοκιμής (βλ. εικόνα 5 του παραρτήματος IV).  3.1.5. Διεύθυνση της φορτίσεως Όταν η θέση του καθίσματος δεν είναι εντός του στο μέσο του ελκυστήρα επιπέδου και/ή όταν η αντοχή της δομής προστασίας είναι ασύμμετρη, η πλευρική φόρτιση εφαρμόζεται επί της πλευράς η οποία στην πλειονότητα των περιπτώσεων, προεκτείνεται επί της ζώνης  απελευθερώσεως κατά τη διάρκεια των δοκιμών (βλ. επίσης παράρτημα III σημείο 1.3).  4. ΠΡΟΫΠΟΘΕΣΕΙΣ ΑΠΟΔΟΧΗΣ 4.1. Μία δομή προστασίας παρουσιασθείσα προς επικύρωση ΕΟΚ θεωρείται ότι πληροί τις εξειδικεύσεις ως προς την αντοχή αν, μετά τις δοκιμές πληροί τις ακόλουθες προϋποθέσεις:  4.1.1. Δεν παρουσιάζει ρήγματα και σχισμές του είδους ως οι περιγραφόμενες στο σημείο 3.1 του παραρτήματος III.  4.1.2. Η δομή προστασίας δεν εισχωρεί εντός ουδενός τμήματος της ζώνης απελευθερώσεως που περιγράφεται στο σημείο 3.2 του παραρτήματος III, ή προστατεύει πάντοτε αυτή τη ζώνη απελευθερώσεως κατά τη διάρκεια των δοκιμών που περιγράφονται στα σημεία 1.2,  1.3, 1.4, 1.5, 1.6 και κατά περίπτωση στο σημείο 1.7 του παραρτήματος III.  Αν επραγματοποιήθη μία δοκιμή υπερφορτίσεως, η εφαρμοζομένη δύναμη κατά τη διάρκεια της φάσεως κατά την οποία η ειδική ενέργεια απορροφάται δεν πρέπει να είναι μικρότερη του 0,8 της μεγίστης δυνάμεως που εμφανίζεται ταυτοχρόνως κατά τη διάρκεια της  κυρίας δοκιμής υπερφορτίσεως (βλ. εικόνα 4β και 4γ του παραρτήματος IV).  4.1.3. Κατά τη διάρκεια των δοκιμών, η δομή προστασίας δεν πρέπει να εξασκεί ουδεμία τάση επί της δομής του καθίσματος.  4.2. Εξ άλλου δεν πρέπει να υπάρχει κανένα στοιχείο που να παρουσιάζει ένα ιδιαίτερο κίνδυνο για τον οδηγό, παραδείγματος χάρη μία ανεπαρκής επένδυση επί της εσωτερικής πλευράς της συσκευής ή σε κάθε άλλο σημείο στο οποίο ο οδηγός κινδυνεύει να  προσκρούσει την κεφαλή.  5. ΠΡΑΚΤΙΚΟ ΔΟΚΙΜΗΣ 5.1. Το πρακτικό δοκιμής επισυνάπτεται στο δελτίο επικυρώσεως ΕΟΚ που προβλέπεται στο παράρτημα VII. Ένα υπόδειγμα του πρακτικού παρουσιάζεται στο παράρτημα V. Το πρακτικό πρέπει να περιέχει:  5.1.1. Μία γενική περιγραφή του σχήματος και της κατασκευής της δομής προστασίας (βλ. παράρτημα V περί των υποχρεωτικών διαστάσεων), στην οποία περιλαμβάνονται οι κανονικές προσβάσεις και η έξοδος κινδύνου, οι διατάξεις οι σχετικές με το σύστημας  θερμάνσεως και εξαερισμού και οι άλλες διευθετήσεις όταν υφίστανται που είναι δυνατόν να επιδράσουν επί της ζώνης απελευθερώσεως ή να δημιουργήσουν κίνδυνο.  5.1.2. Τις υποδείξεις που αφορούν σε κάθε ειδική διάταξη, ιδίως για να αποτραπούν οι διαδοχικές ανατροπές του ελκυστήρος.  5.1.3. Μία σύντομη ένδειξη πάσης εσωτερικής επενδύσεως.  5.1.4. Την ένδειξη του τύπου αλεξηνέμου και των χρησιμοποιουμένων υαλοπινάκων, ως επίσης και παντός σήματος επικυρώσεως ΕΟΚ ή άλλου ενσωματωμένου σήματος.  5.2. Στην περίπτωση επεκτάσεως μιας επικυρώσεως ΕΟΚ για άλλους τύπους ελκυστήρων, το πρακτικό πρέπει να φέρει την ακριβή αναφορά του πρακτικού της αρχικής επικυρώσεως ΕΟΚ ως επίσης και τις ακριβείς ενδείξεις που αφορούν στις καθοριζόμενες στο παράρτημα  Ι σημείο 3.4 προϋποθέσεις.  5.3. Το πρακτικό πρέπει να επιτρέπει τη σαφή εξακρίβωση του τύπου ελκυστήρα (σήμα, τύπος και εμπορική επωνυμία, κλπ.) που χρησιμοποιείται κατά τις δοκιμές και τους τύπους για τους οποίους προορίζεται η δομή προστασίας.  6. ΣΥΜΒΟΛΑ mt = μάζα αναφοράς του ελκυστήρα (χιλιόγραμμα), ως αυτή προσδριορίζεται στο σημείο 1.3.  D = παραμόρφωση (σε χιλιοστόμετρα) της διατάξεως στο σημείο εφαρμογής της φορτίσεως εντός του άξονα εφαρμογής της.  F = δύναμη στατικής φορτίσεως, (N:newtons).  Fmax = μεγίστη στατική δύναμη φορτίσεως που εμφανίζεται κατά την εφαρμογή της φορτίσεως (N), εξαιρέσει της υπερφορτίσεως.  F = δύναμη φορτίσεως που αντιστοιχεί στο Ei(N).  F.D = διάγραμμα δύναμη/παραμόρφωση.  Eis = ενέργεια εισόδου που πρέπει να απορροφηθεί κατά την εφαρμογή της πλευρικής διαμήκους φορτίσεως, (J:joules).  Eil1 = ενέργεια εισόδου που πρέπει να απορροφηθεί κατά την εφαρμογή της διαμήκους φoρτίσεως, (J).  Eil2 = ενέργεια εισόδου που πρέπει να απορροφηθεί κατά την εφρμογή της συμπληρωματικής διαμήκους φορτίσεως, (J).  Fr = δύναμη εφαρμοζόμενη στο οπίσθιο τμήμα κατά τη δοκιμή συνθίψεως, (Ν).  Ft = δύναμη εφαρμοζόμενη στο εμπρόσθιο τμήμα κατά τη δοκιμή συνθλίψεως, (Ν).  Ei = ενέργεια παραμορφώσεως που απορροφάται από το πλαίσιο. Ζώνη κειμένη κάτωθεν της καμπύλης F-D, (J) (βλ. εικόνα 4α του παραρτήματος IV).  Ei = ενέργεια παραμορφώσεως που απορροφάται από το πλαίσιο μετά από εφαρμογή μιας συμπληρωματικής φορτίσεως που ακολουθεί μετά από ένα ρήγμα ή σχισμή, (J) (βλ. εικόνες 4β και 4γ του παραρτήματος IV).  Ea = ενέργεια παραμορφώσεως που απορροφάται από το πλαίσιο στο σημείο στο οποίο αφαιρείται η φόρτιση. Ζώνη εγγραφομένη το εσωτερικό της καμπύλης F-D, (J) (βλ. εικόνα 4β του παραρτήματος IV).  Ei = ενέργεια παραμορφώσεως που απορροφάται από το πλαίσιο κατά τη δοκιμή υπερφορτίσεως. Ζώνη κειμένη κάτωθεν της καμπύλης F-D, (J) (βλ. εικόνα 4γ του παραρτήματος IV).       ΠΑΡΑΡΤΗΜΑ III   ΔΙΑΔΙΚΑΣΙΑ ΔΟΚΙΜΗΣ  1. ΟΡΙΖΟΝΤΙΑ ΦΟΡΤΙΣΗ ΚΑΙ ΔΟΚΙΜΕΣ ΣΥΝΘΛΙΨΕΩΣ 1.1. Γενικές προϋποθέσεις των δοκιμών οριζόντιας φορτίσεως 1.1.1. Οι εφαρμοζόμενες στη δομή προστασίας φορτίσεις κατανέμονται μέσω μιας άκαμπτης δοκού συμφώνου προς τις προδιαγραφές του σημείου 2.1.2 του παραρτήματος II, διευθετημένης καθέτως προς τη διεύθυνση εφαρμογής της φορτίσεως, της άκαμπτης αυτής δοκού  δυναμένης να είναι εφοδιασμένη δια μιας διατάξεως προοριζομένης να την εμποδίσει να ολισθήσει πλευρικώς. Η ταχύτης παραμορφώσεως υπό φόρτιση δεν πρέπει να υπερβαίνει τα 5 χιλιοστόμετρα ανά δευτερόλεπτο. Κατά την εφαρμογή της φορτίσεως, για να  εξασφαλισθεί η ακρίβεια των μετρήσεων, οι τιμές των F και D σημειώνονται ταυτοχρόνως για τις αυξήσεις της παραμορφώσεως που είναι μικρότερες ή ίσες προς 15 χιλιοστόμετρα. Εφ' όσον η φόρτιση έχει αρχίσει να εφαρμόζεται, δεν πρέπει να ελαττωθεί μέχρι του  πέρατος της δοκιμής. Πάντως, επιτρέπεται να σταματήσει να αυξάνεται, αν είναι αναγκαίο, παραδείγματος χάρη για την καταγραφή των μετρήσεων.  1.1.2. Αν το σύνολο των μελών της δομής που δέχεται τη φόρτιση είναι στρογγυλευμένο, οι προβλεπόμενες στο σημείο 2.1.2.5 του παραρτήματος II προδιαγραφές πρέπει να τηρούνται. Η εφαρμογή της φορτίσεως πρέπει πάντως να ανταποκρίνεται επίσης στις  απαιτήσεις του ανωτέρω σημείου 1.1.1 και του σημείου 2.1.2 του παραρτήματος II.  1.1.3. Αν δεν υφίσταται ανθεκτικό σύνολο μελών στο σημείο εφαρμογής, είναι δυνατόν να αποκατασταθούν οι προϋποθέσεις δοκιμής δια της χρησιμοποιήσεως μιας δοκού επενδύσεως που δεν πρέπει πάντως να ενισχύσει τη δομή προστασίας.  1.1.4. Η δομή προστασίας ελέγχεται οπτικώς στο τέλος κάθε δοκιμής μετά την αφαίρεση της φορτίσεως. Εάν έχουν δημιουργηθεί ρήγματα ή σχισμές κατά τη δοκιμή φορτίσεως, πραγματοποιείται η δοκιμή υπερφορτίσεως που καθορίζεται στο κατωτέρω σημείο 1.4, πριν  να εφαρμοσθεί η επομένη φόρτιση με την υποδεικνυομένη στο σημείο 3.1.1.1 του παραρτήματος II σειρά.  1.2. Κατά μήκος φόρτιση (βλ. εικόνα 2 του παραρτήματος IV) Η φόρτιση εφαρμόζεται οριζοντίως, κατά μία γραμμή που είναι παράλληλη προς το κατακόρυφο στο μέσο του ελκυστήρα επίπεδο.  Εφαρμόζεται στην ίδια πλευρά με την πλευρική φόρτιση.  Εφαρμόζεται επί της ανωτέρω διαδοκίδος της δομής προστασίας (δηλαδή στο τμήμα που θα αγγίξει πρώτο το έδαφος σε περίπτωση ανατροπής). Το σημείο εφαρμογής φορτίσεως κείται σε απόσταση που αντιστοιχεί στο ένα έκτο του πλάτους της κορυφής της δομής  προστασίας, μετρουμένης προς το εσωτερικό εκ της εξωτερικής γωνίας. Το σημειούμενο πλάτος της δομής προστασίας πρέπει να αντιστοιχεί στην απόσταση που χωρίζει δύο γραμμές παράλληλες προς το κατακόρυφο στο μέσο του ελκυστήρα επίπεδο και οι οποίες  αγγίζουν τα εξωτερικά άκρα της δομής προστασίας εντός του οριζοντίου επιπέδου που αγγίζει την ανώτερη πλευρά των ανωτέρων διαδοκίδων.  Το μήκος της δοκού δεν πρέπει να είναι μικρότερο από το ένα τρίτο του πλάτους της δομής προστασίας (ως αυτή περιγράφεται προηγουμένως) ούτε μεγαλύτερο πλέον των 49 χιλιοστομέτρων από αυτό το ελάχιστο.  Η κατά μήκος φόρτιση εφαρμόζεται εκ του οπισθίου ή του εμπροσθίου τμήματος, ως εξειδικεύεται στο σημείο 3.1.1.1 του παραρτήματος II.  Η δοκιμή σταματά όταν:  α) η ενέργεια παραμορφώσεως που απορροφάται από τη δομή προστασίας είναι ίση ή μεγαλύτερη προς την απαιτούμενη ενέργεια εισόδου Eil1 (όπου Eil1 = 1,4 mt)- β) η δομή προστασίας εισχωρεί εντός της ζώνης απελευθερώσεως ή αφήνει τη ζώνη αυτή άνευ προστασίας.  1.3. Πλευρική φόρτιση (βλ. είκονα 1 του παραρτήματοςIV) Η φόρτιση εφαρμόζεται οριζοντίως και καθέτως προς το στο μέσο του ελκυστήρα κατακόρυφο επίπεδο. Εφαρμόζεται στο ανώτερο άκρο της δομής προστασίας σε απόσταση 300 χιλιοστομέτρων έμπροσθεν του σημείου αναφοράς του καθίσματος, του καθίσματος όντος στην  πλέον οπισθοχωρημένη θέση του (βλ. σημείο 2.3.1 ). Αν η δομή προστασίας παρουσιάζει επί της πλευράς μία προεξοχή που θα αγγίξει το έδαφος πρώτη σε περίπτωση ανατροπής, η φόρτιση εφαρμόζεται στο σημείο αυτό.  Το μήκος της δοκού δεν πρέπει να υπερβαίνει τα 700 χιλιοστόμετρα. Πρέπει πάντως να είναι επίσης όσον το δυνατόν μακρύτερη.  Η δοκιμή σταματά όταν:  α) η ενέργεια παραμορφώσεως που απορροφάται από τη δομή προστασίας είναι ίση ή μεγαλύτερη προς την απαιτούμενη ενέργεια εισόδου Eis (όπου Em = 1,75 mt)- β) η δομή προστασίας εισχωρεί εντός της ζώνης απελευθερώσεως ή αφήνει τη ζώνη αυτή άνευ προστασίας.  1.4. Δοκιμή υπερφορτίσεως Αν ένα ρήγμα ή σχισμή δημιουργείται κατά μία δοκιμή οριζοντίας φορτίσεως πραγματοποιουμένης υπό τις προϋποθέσεις που προβλέπονται στα σημεία 1.2 και 1.3, αλλά όχι στο σημείο 1.7 πρέπει να πραγματοποιηθεί μία δοκιμή υπερφορτίσεως.  Αυτή η διευθέτηση δεν εφαρμόζεται στα ρήγματα ή σχισμές που δεν επηρεάζουν την ολότητα της δομής προστασίας, όπως παραδείγματος χάρη ένα σχίσιμο σε ένα τμήμα επενδύσεως. Η αύξηση ενός υπάρχοντος ρήγματος ή σχισμής, ως και η αρχή ενός νέου ρήγματος ή  σχισμής, εξομοιώνονται προς το σχηματισμό ενός ρήγματος ή σχισμής.  Η ενέργεια που πρέπει να εφαρμοσθεί κατά τη διάρκεια μιας δοκιμής υπερφορτίσεως πρέπει, σε κάθε περίπτωση, να είναι συνάρτηση της ενεργείας που εφαρμόζεται κατά τη διάρκεια της προηγουμένης δοκιμής, ως εξειδικεύεται κατωτέρω:  Η δοκιμή σταματά όταν:  Έi = 1,20 Ei όπου:  Ei είναι ίση προς Eil1 όταν η δοκιμή υπερφορτίσεως αποτελεί συνέχεια μιας δοκιμής διαμήκους φορτίσεως και Ei είναι ίση προς Eis όταν η δοκιμή υπερφορτίσεως αποτελεί συνέχεια μιας δοκιμής πλευρικής φορτίσεως.  Ei μετράται ως το άθροισμα της επιφανείας που περιέχεται στο εσωτερικό του διαγράμματος δύναμη/παραμόρφωση της αρχικής φορτίσεως μέχρι του σημείου στο οποίο αφαιρείται η φόρτιση (Ea) και της ολικής επιφανείας που κείται κάτωθεν του διαγράμματος  δύναμη-παραμόρφωση της δοκιμής υπερφορτίσεως (Ei) (βλ. εικόνα 4γ του παραρτήματος IV).  Στο σημείο όπου η Ei απορροφάται, η δύναμη F δεν πρέπει να είναι μικρότερη του μεγίστου 0,8 F.  Τα επιπλέον ρήγματα ή οι σχισμές και/ή η εισχώρηση εντός της ζώνης απελευθερώσεως ή η απουσία προστασίας αυτής της ζώνης ως επακόλουθο μιας ελαστικής παραμορφώσεως επιτρέπονται κατά τη διάρκεια της δοκιμής υπερφορτίσεως.  1.5. Οπισθία σύνθλιψη Η δοκός τοποθετείται επί της ανωτέρω διαδοκίδος της ευρισκομένης στην πλέον οπίσθια θέση της δομής προστασίας. Η συνισταμένη των δυνάμεων συνθλίψεως κείται εντός του διαμήκους κατακορύφου επιπέδου αναφοράς. Εφαρμόζεται μία δύναμη Fr = 20 mt- Όταν το οπίσθιο τμήμα της οροφής της δομής προστασίας δεν δύναται να αντέχει όλη τη δύναμη συνθλίψεως, η δύναμη αυτή πρέπει να εφαρμοσθεί μέχρις ότου η οροφή παραμορφωθεί κατά τρόπον ώστε να συμπίπτει με το επίπεδο που συνδέει το ανώτερο τμήμα της δομής  προστασίας με το οπίσθιο τμήμα του ελκυστήρα το ικανό να αντέξει το βάρος του ελκυστήρα σε περίπτωση ανατροπής. Εν συνεχεία η δύναμη αφαιρείται και ο ελκυστήρας ή η δύναμη συνθλίψεως επαναφέρεται στη θέση της κατά τέτοιο τρόπο ώστε η δοκός να ευρεθεί  υπεράνω του σημείου της δομής προστασίας που είναι ικανό να αντέξει τον ελκυστήρα πλήρως ανεστραμένο. Τότε εφαρμόζεται η δύναμη Fr.  Η δύναμη Fr εφαρμόζεται τουλάχιστον επί πέντε δευτερόλεπτα μετά την εξαφάνιση πάσης παραμορφώσεως αντιληπτής δια του οφθαλμού.  Η δοκιμή σταματά αν η δομή εισχωρεί εντός της ζώνης απελευθερώσεως ή αφήνει την ζώνη αυτή άνευ προστασίας. 1.6. Εμπρόσθια σύνθλιψη Η δοκός τοποθετείται επί της ανωτέρας διαδοκίδος της ευρισκομένης στην πλέον εμπροσθία θέση της δομής προστασίας. Η συνισταμένη των δυνάμεων συνθλίψεως κείται εντός του διαμήκους κατακορύφου επιπέδου αναφοράς. Εφαρμόζεται μία δύναμη Ff + 20 mt.  Όταν το εμπρόσθιο τμήμα της οροφής της δομής προστασίας δεν δύναται να αντέχει όλη τη δύναμη συνθλίψεως, η δύναμη αυτή πρέπει να εφαρμοσθεί μέχρις ότου η οροφή να παραμορφωθεί κατά τρόπο ώστε να συμπίπτει με το επίπεδο που συνδέει το ανώτερο τμήμα της  δομής προστασίας με το εμπρόσθιο τμήμα του ελκυστήρα το ικανό να αντέξει το βάρος του ελκυστήρα σε περίπτωση ανατροπής. Στη συνέχεια η δύναμη αφαιρείται και ο ελκυστήρας ή η δύναμη συνθλίψεως επαναφέρεται στη θέση του κατά τέτοιο τρόπο ώστε η δοκός να  ευρεθεί υπεράνω του σημείου της δομής προστασίας που είναι τότε ικανό να αντέξει τον ελκυστήρα πλήρως ανεστραμένο. Τότε εφαρμόζεται η δύναμη Ft.  Η δύναμη F εφαρμόζεται επί πέντε τουλάχιστον δευτερόλεπτα μετά την εξαφάνιση κάθε παραμορφώσεως αντιληπτής δια του οφθαλμού.  Η δοκιμή σταματά αν η δομή εισχωρεί εντός της ζώνης απελευθερώσεως ή αφήνει την ζώνη αυτή άνευ προστασίας.  1.7. Δεύτερη διαμήκης φόρτιση Η φόρτιση εφαρμόζεται οριζοντίως, κατά μία γραμμή που είναι παράλληλη προς το κατακόρυφο στο μέσον του ελκυστήρα επίπεδο.  η δεύτερη κατά μήκος φόρτιση εφαρμόζεται εκ των όπισθεν ή εκ των έμπροσθεν, ως εξειδικεύεται στο σημείο 3.1.1.1 του παραρτήματος II.  Εφαρμόζεται κατά τη διεύθυνση την αντίθετη προς την εφαρμογή της διαμήκους φορτίσεως που προβλέπεται στο σημείο 1.2 και στην πλέον απομεμακρυσμένη γωνία αυτής της ιδίας διαμήκους φορτίσεως.  Εφαρμόζεται επί της ανωτέρας διαδοκίδος της δομής προστασίας (δηλαδή στο τμήμα που θα αγγίξει το έδαφος πρώτο σε περίπτωση ανατροπής).  Το σημείο εφαρμογής της φορτίσεως κείται σε απόσταση που αντιστοιχεί στο ένα έκτο του πλάτους της κορυφής της δομής προστασίας, μετρουμένης προς το εσωτερικό εκ της εξωτερικής γωνίας. Το σημειούμενο πλάτος της δομής προστασίας πρέπει να αντιστοιχεί στην  απόσταση που χωρίζει δύο γραμμές παράλληλες προς το κατακόρυφο στο μέσο του ελκυστήρα επίπεδο και οι οποίες αγγίζουν τα εξωτερικά άκρα της δομής προστασίας εντός του οριζοντίου επιπέδου που αγγίζει την ανώτερη πλευρά των ανωτέρων διαδοκίδων.  Το μήκος της δοκού δεν πρέπει να είναι μικρότερο από το ένα τρίτο του πλάτους της δομής προστασίας (ως αυτή περιγράφεται προηγουμένως), ούτε μεγαλύτερο πλέον των 49 χιλιοστομέτρων από αυτό το ελάχιστο.  Η δοκιμή σταματά όταν:  α) η ενέργεια παραμορφώσεως που απορροφάται υπό της δομής προστασίας είναι ίση ή μεγαλύτερη προς την απαιτουμένη ενέργεια εισόδου Eil2 (όπου Eil2 = 0,35 mt)- β) η δομή προστασίας εισχωρεί εντός της ζώνης απελευθερώσεως ή αφήνει τη ζώνη αυτή άνευ προστασίας.  2. ΖΩΝΗ ΑΠΕΛΕΥΘΕΡΩΣΕΩΣ 2.1. Η ζώνη απελευθερώσεως απεικονίζεται στην εικόνα 6 του παραρτήματος IV και προσδιορίζεται σε σχέση προς ένα κατακόρυφο επίπεδο αναφοράς γενικώς κατά μήκος του ελκυστήρα και διερχόμενο από ένα σημείο αναφοράς του καθίσματος, που περιγράφεται στο  σημείο 2.3, και το κέντρο του πηδαλίου. Το επίπεδο αναφοράς θεωρείται ότι μετατοπίζεται οριζοντίως μετά του καθίσματος και του πηδαλίου κατά την εφαρμογή των φορτίσεων αλλά παραμένει κάθετο στην οροφή του ελκυστήρα ή της δομής προστασίας, αν η διάταξη  αυτή έχει τοποθετηθεί ελαστικώς.  Όταν το πηδάλιο είναι ρυθμιζόμενο, πρέπει να ευρίσκεται στην κανονική του θέση για ένα καθήμενο οδηγό.  2.2. Τα όρια της ζώνης εξειδικεύονται ως ακολούθως:  2.2.1. κατακόρυφα επίπεδα κείμενα σε απόσταση 250 χιλιοστομέτρων από κάθε πλευρά του επιπέδου αναφοράς, περιοριζόμενα προς τα άνω σε 300 χιλιοστόμετρα υπεράνω του σημείου αναφοράς του καθίσματος- 2.2.2. παράλληλα επίπεδα εκτεινόμενα εκ του ανωτέρου άκρου των αναφερομένων στο σημείο 2.2.1 επιπέδων μέχρις ενός μεγίστου ύψους 900 χιλιοστομέτρων υπεράνω του σημείου αναφοράς του καθίσματος και κεκλιμένα κατά τέτοιο τρόπο ώστε το ανώτερο άκρο του  επιπέδου επί της πλευράς στην οποία εφαρμόζεται η πλευρική φόρτιση να ευρίσκεται σε απόσταση τουλάχιστον 100 χιλιοστομέτρων εκ του επιπέδου αναφοράς- 2.2.3. ένα οριζόντιο επίπεδο κείμενο σε απόσταση 900 χιλιοστομέτρων υπεράνω του σημείου αναφοράς του καθίσματος- 2.2.4. ένα κεκλιμένο επίπεδο κάθετο στο επίπεδο αναφοράς το οποίο περιέχει ένα σημείο που κείται σε κατακόρυφη απόσταση 9 pp χιλιοστρομέτρων υπεράνω του σημείου αναφοράς του καθίσματος και το σημείο που ευρίσκεται στην πλέον οπισθοχωρημένη θέση της  ερεισινώτου του καθίσματος- 2.2.5. μία επιφάνεια, καμπύλη αν είναι αναγκαίο, της οποίας οι γενέτειρες είναι κάθετες στο επίπεδο αναφοράς, προεκτεινομένη προς τα κάτω εκ του πλέον, οπισθοχωρημένου σημείου του καθίσματος και παραμένουσα σε επαφή, καθ' όλο το μήκος της, μετά της  πλάτης του καθίσματος- 2.2.6. μία καμπυλόγραμμη επιφάνεια, κάθετη στο επίπεδο αναφοράς, που έχει ακτίνα 120 χιλιοστομέτρων και είναι εφαπτομένη στα αναφερόμενα στα σημεία 2.2.3 και 2.2.4 επίπεδα- 2.2.7. μία καμπυλόγραμμη επιφάνεια, κάθετη στο επίπεδο αναφοράς, που έχει ακτίνα 900 χιλιοστομέτρων και προεκτείνουσα κατά 400 χιλιοστόμετρα προς τα εμπρός το αναφερόμενο στο σημείο 2.2.3 επίπεδο στο οποίο είναι εφαπτομένη σε ένα σημείο κείμενο σε  απόσταση 150 χιλιοστομέτρων έμπροσθεν του σημείου αναφοράς του καθίσματος- 2.2.8. ένα κεκλιμένο επίπεδο κάθετο στο επίπεδο αναφοράς που συναντά την αναφερόμενη στο σημείο 2.2.7 επιφάνεια στο εμπρόσθιό της άκρο και διέρχεται σε απόσταση 40 χιλιοστομέτρων εκ του πηδαλίου διευθύνσεως. Στην περίπτωση ενός πηδαλίου σε ανυψωμένη  θέση, το επίπεδο αυτό αντικαθίσταται υπό ενός επιπέδου παραλλήλου προς την αναφερόμενη στο σημείο 2.2.7 επιφάνεια- 2.2.9. ένα κατακόρυφο επίπεδο, κάθετο στο επίπεδο αναφοράς και κείμενο σε απόσταση 40 χιλιοστομέτρων έμπροσθεν του πηδαλίου διευθύνσεως- 2.2.10. ένα οριζόντιο επίπεδο που διέρχεται από το σημείο αναφοράς του καθίσματος.  2.3. Θέση που ευρίσκεται το κάθισμα και σημείο αναφοράς του καθίσματος 2.3.1. Για να προσδιορισθεί η ζώνη απελευθερώσεως στο σημείο 2.1, το κάθισμα κείται στο σημείο το πλέον οπισθοχωρημένο όλων των οριζοντίων ρυθμίσεων. Είναι τοποθετημένο στην πλέον υψηλή θέση της κατακόρυφης ρυθμίσεως όταν αυτή είναι ανεξάρτητη της  ρυθμίσεως της οριζοντίου θέσεως.  Το σημείο αναφοράς λαμβάνεται με τη βοήθεια της συσκευής που απεικονίζεται στο παράρτημα IV, εικόνες 7 και 8, και υποκαθιστά την κατάληψη του καθίσματος από έναν άνδρα. Η συσκευή αποτελείται εκ μιας σανίδας παριστώσης το οριζόντιο τμήμα του καθίσματος  και υπό άλλων σανίδων που παριστούν το ερεισίνωτο. Η κατωτέρα σανίδα του καθίσματος αρθρούται στη στάθμη των λαγονίων ακρολοφίων (A) και των νεφρών (B), του ύψους της αρθρώσεως αυτής (B) όντος ρυθμιζομένου.  2.3.2. Ως σημείο αναφοράς νοείται το σημείο τομής του διαμήκους επιπέδου του διερχομένου δια του μέσου του καθίσματος μετά του επιπέδου του εφαπτομένου στη βάση της ράχης και ενός οριζοντίου επιπέδου. Αυτό το οριζόντιο επίπεδο συναντά την κατώτερη  επιφάνεια της σανίδας του οριζοντίου τμήματος του καθίσματος σε απόσταση 150 χιλιοστομέτρων έμπροσθεν του αναφερομένου ανωτέρω εφαπτομένου επιπέδου.  2.3.3. Όταν το κάθισμα περιλαμβάνει ένα σύστημα αναρτήσεως, και το σύστημα αυτό δύναται ή μη να προσαρμόζεται συναρτήσει του βάρους του οδηγού, το κάθισμα πρέπει να έχει στερεωθεί στο μέσο της διαδρομής της αναρτήσεως.  Η συσκευή τοποθετείται επί του καθίσματος. Εν συνεχεία φορτίζεται δια μιας δυνάμεως 550 newtons σε ένα σημείο κείμενο σε απόσταση 50 χιλιοστομέτρων έμπροσθεν της αρθρώσεως (A) και τα δύο τμήματα της σανίδος-ερεισινώτου πιέζονται ελαφρώς και  εφαπτομενικώς προς το ερεισίνωτο του καθίσματος.  2.3.4. Αν δεν είναι δυνατόν να προσδιορισθούν οι εφαπτόμενες σε κάθε στάθμη του ερεισινώτου (άνωθεν και κάτωθεν της περιοχής των νεφρών), πρέπει να πραγματοποιηθούν οι ακόλουθες διευθετήσεις:  2.3.4.1. όταν ουδεμία εφαπτομένη δεν είναι δυνατή στο κατώτερο τμήμα: το κατώτερο τμήμα της σανίδος-ερεισίνωτο στηρίζεται κατακορύφως στο ερεισίνωτο του καθίσματος- 2.3.4.2. όταν ουδεμία εφαπτομένη δεν είναι δυνατή στο ανώτερο τμήμα: η άρθρωση (B) στερεούται σε ύψος 230 χιλιοστομέτρων υπεράνω του σημείου αναφοράς του καθίσματος, αν το κατώτερο τμήμα της σανίδος-ερεισίνωτο είναι κατακόρυφο. Τα δύο τμήματα της  σανίδος-ερεισίνωτο πιέζονται ελαφρώς προς το ερεισίνωτο του καθίσματος.  3. ΕΛΕΓΧΟΙ ΚΑΙ ΜΕΤΡΗΣΕΙΣ ΠΡΟΣ ΕΚΤΕΛΕΣΗ 3.1. Ρωγμές και σχισμές Όλα τα στοιχεία συνδέσεως, το σύνολο των μελών, οι βάσεις στηρίξεως και τα τμήματα του ελκυστήρα που μεταδίδουν τη δύναμη φορτίσεως πρέπει να μην υπόκεινται σε ρωγμές ή σχισμές ορατές δια του οφθαλμού, εκτός των ακολούθων περιπτώσεων στις οποίες  επιτρέπονται:  3.1.1. αν δεν επηρεάζουν την ολότητα της δομής προστασίας, παραδείγματος χάρη αν κείνται επί επενδυτικού τοιχώματος ή ακόμη επί μιας συγκολλήσεως δια σημείων ή μιας διακοπτομένης συγκολλήσεως χρησιμοποιουμένης για τη στερέωση επενδυτικού τοιχώματος- 3.1.2. αν επέρχονται κατά τη διάρκεια της τελευταίας δοκιμής συνθλίψεως (δοκιμή περιγραφομένη στο σημείο 1.5)- 3.1.3. αν η δοκιμή υπερφορτίσεως που πραγματοποιείται ως συνέχεια της εμφανίσεως μιας ρωγμής ή μιας σχισμής δίδει ένα ικανοποιητικό αποτέλεσμα- 3.1.4. αν επέρχονται κατά τη διάρκεια μιας δοκιμής υπερφορτίσεως.  3.2. Ζώνη απελευθερώσεως Κατά τη διάρκεια κάθε δοκιμής, εξετάζεται η δομή προστασίας για να εξακριβωθεί αν ένα οποιοδήποτε τμήμα της εν λόγω δομής έχει εισχωρήσει εντός ζώνης απελευθερώσεως πέριξ του καθίσματος του οδηγού, συμφώνως προς τον παρεχόμενο στο σημείο 2.1  προσδιορισμό. Εξ άλλου, εξετάζεται η δομή προστασίας για να εξακριβωθεί αν ένα οποιοδήποτε τμήμα της ζώνης απελευθερώσεως δεν προστατεύεται πλέον από τη δομή προστασίας. Προς το σκοπό αυτό, θεωρείται ως μη προστατευόμενο πλέον υπό της δομής προστασίας  κάθε τμήμα της ζώνης απελευθερώσεως το οποίο θα έλθει σε επαφή μεθ' ενός επιπέδου εδάφους αν ο ελκυστήρας ανετρέπετο προς την πλευρά στην οποία εφηρμόσθη η φόρτιση. Τα ελαστικά και το εύρος μεταξύ των ιχνών τροχών θεωρούνται συγκαταλεγόμενοι μεταξύ των  ασθενεστέρων σημείων που υποδεικνύονται από τον κατασκευαστή.  3.3. Τελική μόνιμη παραμόρφωση Στο τέλος των δοκιμών σημειούται η τελική μόνιμη παραμόρφωση της δομής προστασίας. Προς το σκοπό αυτό, σημειούται προς της ενάρξεως των δοκιμών η θέση των κυρίων μελών της δομής προστασίας σε σχέση προς το σημείο αναφοράς του καθίσματος.       ΠΑΡΑΡΤΗΜΑ IV   ΕΙΚΟΝΕΣ  Εικόνα 1. Σημείο εφαρμογής της πλευρικής φορτίσεως.  Εικόνα 2. Σημείο εφαρμογής της διαμήκους φορτίσεως.  Εικόνα 3. Παράδειγμα χρησιμοποιουμένης διατάξεως για τη δοκιμή συνθλίψεως.  Εικόνα 4α. Κανονική φόρτιση.  Εικόνα 4β. Κανονική φόρτιση (όπως στην εικόνα 4α).  Εικόνα 4γ. Δοκιμή υπερφορτίσεως.  Εικόνα 5. Επεξήγηση των όρων μόνιμη, ελαστική και ολική παραμόρφωση.  Εικόνα 6α. Πλευρική όψη της ζώνης απελευθερώσεως.  Εικόνα 6β. Όψη της ζώνης απελευθερώσεως εκ των όπισθεν/έμπροσθεν.  Εικόνα 6γ. Ισομετρική όψη.  Εικόνα 7. Συσκευή προσδιορισμού του σημείου αναφοράς του καθίσματος.  Εικόνα 8. Μέθοδος προσδιορισμού του σημείου αναφοράς του καθίσματος.     Ολική ενέργεια απορροφουμένη μετά δοκιμή υπερφορτίσεως,Ei = Ea + Ei         ΠΑΡΑΡΤΗΜΑ V   ΥΠΟΔΕΙΓΜΑ ΠΡΑΚΤΙΚΟ ΠΕΡΙ ΤΩΝ ΔΟΚΙΜΩΝ ΕΠΙΚΥΡΩΣΕΩΣ ΕΟΚ ΓΙΑ ΜΙΑ ΔΟΜΗ ΠΡΟΣΤΑΣΙΑΣ (ΘΑΛΑΜΟΣ Ή ΠΛΑΙΣΙΟ ΑΣΦΑΛΕΙΑΣ) ΟΣΟΝ ΑΦΟΡΑ ΣΤΗΝ ΑΝΤΟΧΗ ΤΗΣ, ΩΣ ΕΠΙΣΗΣ ΚΑΙ ΣΤΗΝ ΑΝΤΟΧΗ ΤΗΣ ΣΤΕΡΕΩΣΕΩΣ ΤΗΣ ΕΠΙ ΤΟΥ ΕΛΚΥΤΗΡΑ  (Στατικές δοκιμές) Δομή προστασίας Σήμα Τύπος Σήμα του ελκυστήρα Τύπος του ελκυστήρα Ένδειξη του εργαστηρίου Aριθμός επικυρώσεως ΕΟΚ....  1. Βιομηχανικό ή εμπορικό σήμα της δομής προστασίας........  ...................  2. Ονοματεπώνυμο και διεύθυνση του κατασκευαστού της δομής προστασίας και/ή του κατασκευαστού του ελκυστήρα.................  ...................  3. Ονοματεπώνυμο και διεύθυνση του ενδεχομένου εντολοδόχου του κατασκευαστού της δομής προστασίας και/ή του κατασκευαστού του ελκυστήρα..............  ...................  4. Εξειδικεύσεις του ελκυστήρα επί του οποίου εκτελούνται οι δοκιμές 4.1. Βιομηχανικό ή εμπορικό σήμα.................  4.2. Τύπος και εμπορική επωνυμία..............  4.3. Αριθμός σειράς.................  4.4. Μάζα του μη ερματισμένου ελκυστήρα, μετά της δομής του προστασίας άνευ του οδηγού.......................kg Διαστάσεις των ελαστικών: εμπροσθίων............  οπισθίων..................  5. Επέκταση(εις) της επικυρώσεως ΕΟΚ για άλλους τύπους ελκυστήρων(1) 5.1. Βιομηχανικό ή εμπορικό σήμα....................  5.2. Τύπος και εμπορική επωνυμία.....................  5.3. Μάζα του μη ερματισμένου ελκυστήρα, μετά της δομής του προστασίας άνευ του οδηγού......................kg Διαστάσεις των ελαστικών: εμπροσθίων.......  οπισθίων..............  6. Εξειδικεύσεις της δομής προστασίας 6.1. Σχέδιο της διευθετήσεως του συνόλου της δομής προστασίας και της στερεώσεώς της επί του ελκυστήρα 6.2. Φωτογραφίες εκ της πλευράς και εκ του όπισθεν, δεικνύουσες τις λεπτομέρειες στερεώσεως 6.3. Σύντομη περιγραφή της δομής προστασίας περιέχουσα τον τύπο κατασκευής, τα συστήματα στερεώσεως επί του ελκυστήρα, τις λεπτομέρειες της επενδύσεως, τα μέσα προσβάσεως και τις δυνατότητες απελευθερώσεως, τις υποδείξεις επί της εσωτερικής επενδύσεως,  τα ιδιαίτερα χαρακτηριστικά τα δυνάμενα να εμποδίσουν τις διαδοχικές ανατροπές του ελκυστήρα και τις λεπτομέρειες επί του συστήματος θερμάνσεως και αερισμού 6.4. Διαστάσεις 6.4.1. Ύψος των μελών της οροφής υπεράνω του σηείου αναφοράς του καθίσματος........ mm 6.4.2. Ύψος των μελών της οροφής υπεράνω του σημείου αναφοράς του καθίσματος......... mm 6.4.3. Εσωτερικό πλάτος της δομής προστασίας σε απόσταση 900 mm υπεράνω του σημείου αναφοράς του καθίσματος................. mm 6.4.4. Εσωτερικό πλάτος της δομής προστασίας σε σημείο κείμενο υπεράνω του καθίσματος στη στάθμη του κέντρου του πηδαλίου......... mm 6.4.5. Απόσταση του κέντρου του πηδαλίου εκ της δεξιάς πλευράς της δομής προστασίας......... mm 6.4.6. Απόσταση του κέντρου του πηδαλίου εκ της αριστεράς πλευράς της δομής προτασίας.......... mm 6.4.7. Ελαχίστη απόσταση του άκρου του πηδαλίου εκ της δομής προστασίας....... mm 6.4.8. Πλάτος των θυρών:  άνω............. mm στο μέσο του ύψους.........mm κάτω............ mm 6.4.9. Ύψος των θυρών:  υπεράνω των εξεδρών (πλατφόρμαι)...... mm υπεράνω της υψηλότερης βαθμίδος....... mm υπεράνω της χαμηλότερης βαθμίδος...... mm 6.4.10. Ολικό ύψος του εφοδιασμένου δια της δομής προστασίας ελκυστήρα.... mm 6.4.11. Ολικό πλάτος της δομής προστασίας (μη συμπεριλαμβανομένωυ των πτερύγων)........ mm 6.4.12. Οριζοντία απόσταση του οπισθίου εκ της δομής προστασίας σε ύψος 900 mm υπεράνω του σημείου αναφοράς του καθίσματος.............. mm 6.5. Δεδομένα επί των υλικών, ποιότητα των χρησιμοποιουμένων υλικών και χρησιμοποιούμενα πρότυπα αναφοράς............  Βασικό πλαίσιο.......... (υλικό και διαστάσεις) Στερεώσεις.............. (υλικό και διαστάσεις) Επένδυση................ (υλικό και διαστάσεις) Οροφή................... (υλικό και διαστάσεις) Εσωτερική επένδυση...... (υλικό και διαστάσεις) Κοχλίες συναρμολογήσεως και στερεώσεως.......... (ποιότητα και διαστάσεις) Τύπος αλεξηνέμου και υαλοπίνακες και λεπτομέρειες επισημάνσεως......  ............  7. Αποτελέσματα των δοκιμών 7.1. Δοκιμές φορτίσεως και συνθλίψεως Οι δοκιμές φορτίσεως επραγματοποιήθησαν στο δεξιό/αριστερό(2) οπίσθιο τμήμα, στο δεξιό/αριστερό(2) εμπρόσθιο τμήμα και στο δεξιό/αριστερό(2) πλευρικό τμήμα 7.2. Χρησιμοποιουμένη μάζα αναφοράς για τον υπολογισμό της ενεργείας εισόδου και των δυνάμεων συνθλίψεως................ kg 7.3. Οι προδιαγραφές οι σχετικές προς τις ρωγμές και τις σχισμές και προς τις σχισμές στη δομή προστασίας ετηρήθησαν 7.4. Απορροφουμένη ενέργεια κατά την εφαρμογή της φορτίσεως:  εμπρός/όπισθεν......... kJ πλευρικώς........ kJ Δύναμη συνθλίψεως...... kN Μία δεύτερη δοκιμή διαμήκους φορτίσεως επραγματοποιήθη επί του οπισθίου/εμπροσθίου δεξιού/αριστερού(2) τμήματος............... kJ 7.5. Τελική μόνιμη παραμόρφωση μετρουμένη μετά τις δοκιμές Οπίσθιο τμήμα, προς τα εμπρός/προς τα οπίσω:  αριστερή πλευρά......... mm δεξιά πλευρά.............. mm Εμπρόσθιο τμήμα, προς τα εμπρός/προς τα οπίσω:  αριστερή πλευρά............. mm δεξιά πλευρά................ mm Πλευρικό τμήμα:  εμπρός.............. mm οπίσω............... mm Ανώτερο τμήμα, εκ των άνω προς τα κάτω εκ των άνω προς τα άνω(2):  εμπρός...................... mm οπίσω....................... mm 8. Αριθμός του πρακτικού.............  9. Ημερομηνία του πρακτικού..........  10. Υπογραφή............    (1) Οι ενδείξεις αυτές παρέχονται για κάθε διαδοχική επέκταση.  (2) Διαγράψατε την περιττή ένδειξη.       ΠΑΡΑΡΤΗΜΑ IV   ΣΗΜΑΝΣΗ  Το σήμα επικυρώσεως ΕΟΚ αποτελείται εξ ενός ορθογωνίου στο εσωτερικό του οποίου ευρίσκεται το γράμμα e, ακολουθούμενο εκ του αριθμού ή συνόλου γραμμάτων διακριτικού του Κράτους Μέλους του χορηγήσαντος την επικύρωση:  1 για την Ομοσπονδιακή Δημοκρατία της Γερμανίας,  2 για τη Γαλλία,  3 για την Ιταλία,  4 για την Ολλανδία,  6 για το Βέλγιο,  11 για το Ηνωμένο Βασίλειο,  13 για το Λουξεμβούργο,  18 για τη Δανία,  IRL για την Ιρλανδία.  Και εξ ενός αριθμού επικυρώσεως ΕΟΚ αντιστοιχούντος στον αριθμό του δελτίου επικυρώσεως ΕΟΚ του συνταχθέντος για τον τύπο της δομής προστασίας όσον αφορά στην αντοχή της και στην αντοχή της στερεώσεως της επί του ελκυστήρα, τοποθετημένου σε μία τυχούσα  θέση πλησίον του ορθογωνίου.  Παράδειγμα σήματος επικυρώσεως ΕΟΚ Το σήμα επικυρώσεως ΕΟΚ συμπληρούται από το προστιθέμενο σύμβολο "S" a  30 mm  Επεξήγηση: Η δομή προστασίας που φέρει το ανωτέρω σήμα επικυρώσεως ΕΟΚ είναι μί α δομή προστασίας για την οποία εχορηγήθη η επικύρωση ΕΟΚ στην Ομοσπονδιακή Δημοκρατία της Γερμανίας (e 1) υπό τον αριθμό 1471.       ΠΑΡΑΡΤΗΜΑ VII   ΥΠΟΔΕΙΓΜΑ  ΔΕΛΤΙΟΥ ΕΠΙΚΥΡΩΣΕΩΣ ΕΟΚ Ένδειξη της διοικήσεως Γνωστοποίηση περί της επικυρώσεως ΕΟΚ, της αρνήσεως, της ανακλήσεως της επικυρώσεως ΕΟΚ ή της επεκτάσεως επικυρώσεως ΕΟΚ ενός τύπου δομής προστασίας (θάλαμος ή πλαίσιο ασφαλείας) όσον αφορά στην αντοχή της ως επίσης και στην αντοχή της στερεώσεώς της  επί του ελκυστήρα (Στατικές δοκιμές) Αριθμός επικυρώσεως ΕΟΚ....................  .....................επέκταση(1) 1. Βιομηχανικό ή εμπορικό σήμα της δομής προστασίας........  ..........................  2. Ονοματεπώνυμο και διεύθυνση του κατασκευαστού της δομής προστασίας.......  ..........................  3. Ονοματεπώνυμο και διεύθυνση του ενδεχομένου εντολοδόχου του κατασκευαστού της δομής προστασίας..............  4. Βιομηχανικό ή εμπορικό σήμα, τύπος και εμπορική επωνυμία του ελκυστήρα για τον οποίο προορίζεται η δομή προστασίας...................  .........................  5. Επέκταση της επικυρώσεως ΕΟΚ για τον (τους) ακόλουθο (ους) τύπο (ους) ελκυστήρα (ων) .........................  5.1. Η μάζα του μη ερματισμένου ελκυστήρα, προσδιοριζομένη στο σημείο 1.3 του παραρτήματος II, υπερβαίνει/δεν υπερβαίνει(2) πλέον του 5% την χρησιμοποιηθείσα για την δοκιμή μάζα αναφοράς 5.2. Η μέθοδος στερεώσεως και τα σημεία τοποθετήσεως είναι/δεν είναι(2) ταυτόσημα 5.3. Όλα τα στοιχεία τα ικανά να χρησιμεύσουν ως υποστήριγμα της δομής προστασίας είναι/δεν είναι(2) ταυτόσημα 5.4. Οι προδιαγραφές του σημείου 3.4 τετάρτη περίπτωση του παραρτήματος I έχουν/δεν έχουν(2) τηρηθεί 6. Υποβληθέν προς την επικύρωση ΕΟΚ την...................  7. Εργαστήριο δοκιμής.....................  .......................  8. Ημερομηνία και αριθμός του πρακτικού του εργαστηρίου..................  9. Ημερομηνία της επικυρώσεως/της αρνήσεως/της ανακλήσεως της επικυρώσεως ΕΟΚ(2)..............  .......................  10. Ημερομηνία της επεκτάσεως της επικυρώσεως/της ανακλήσεως/της ανακλήσεως της επεκτάσεως ΕΟΚ(2)..................  11. Τόπος.................  12. Ημερομηνία................  13. Συνάπτονται σε παράρτημα τα ακόλουθα έγγραφα, που φέρουν τον αριθμό επικυρώσεως ΕΟΚ που αναφέρεται ανωτέρω (παραδείγματος χάρη, πρακτικό δοκιμής)...........  14. Ενδεχόμνες παρατηρήσεις.................  15. Υπογραφή..............    (1) Αναφέρατε, κατά περίπτωση, αν πρόκειται περί πρώτης, δεύτερης, κλπ. επεκτάσεως σε σχέση προς την αρχική επικύρωση ΕΟΚ.  (2) Διαγράψατε την ή τας περιττή(τάς) ένδειξη(εις).       ΠΑΡΑΡΤΗΜA VIII   ΠΡΟΫΠΟΘΕΣΕΙΣ ΕΓΚΡΙΣΕΩΣ ΕΟΚ  1. Η αίτηση εγκρίσεως ΕΟΚ ενός τύπου ελκυστήρα όσον αφορά στην αντοχή της δομής προστασίας και της στερεώσεώς της επί του ελκυστήρα υποβάλλεται από τον κατασκευαστή του ελκυστήρα ή τον εντολοδόχο του.  2. Στην επιφορτισμένη με τις δοκιμές εγκρίσεως τεχνική υπηρεσία πρέπει να παρουσιασθεί ένας ελκυστήρας αντιπροσωπευτικός του προς έγκριση τύπου επί του οποίου έχουν τοποθετηθεί μία δομή προστασίας ως επίσης και η στερέωσή της, δεόντως επικυρωμένες.  3. Η επιφορτισμένη με τις δοκιμές εγκρίσεως τεχνική υπηρεσία εξακριβώνει αν ο τύπος δομής προστασίας που έχει επικυρωθεί προορίζεται προς συναρμολόγηση επί του τύπου ελκυστήρα για τον οποίο αιτείται η έγκριση. Εξακριβώνει ιδίως αν η στερέωση της δομής  προστασίας αντιστοιχεί προς αυτή που εδοκιμάσθη κατά την επικύρωση ΕΟΚ.  4. Ο κάτοχος της εγκρίσεως ΕΟΚ δύναται να ζητήσει την επέκταση αυτής για άλλους τύπους δομών προστασίας.  5. Οι αρμόδιες αρχές χορηγούν αυτή την επέκταση υπό τις ακόλουθες προϋποθέσεις:  5.1. ο νέος τύπος δομής προστασίας και η στερέωσή του επί του ελκυστήρα απετέλει αντικείμενο μιας επικυρώσεως ΕΟΚ- 5.2. έχει σχεδιασθεί για να τοποθετηθεί επί του τύπου ελκυστήρα για τον οποίο αιτείται η επέκταση της εγκρίσεως ΕΟΚ- 5.3. η στερέωση της δομής προστασίας επί του ελκυστήρα αντιστοιχεί σ' αυτή η οποία εδοκιμάσθη κατά την επικύρωση ΕΟΚ- 6. Ένα δελτίο σύμφωνο προς το υπόδειγμα που εμφαίνεται στο παράρτημα IX συνάπτεται στο δελτίο εγκρίσεως ΕΟΚ δια κάθε έγκριση ή επέκταση εγκρίσεως που εχορηγήθη ή απερρίφθη.  7. Αν η αίτηση εγκρίσεως ΕΟΚ ενός τύπου ελκυστήρα υποβάλλεται ταυτοχρόνως μετά της αιτήσεως επικυρώσεως ΕΟΚ ενός τύπου δομής προστασίας προοριζομένου να τοποθετηθεί επί του τύπου ελκυστήρα για τον οποίο αιτείται η έγκριση ΕΟΚ, δεν πραγματοποιούνται οι  προβλεπόμενοι εις τα σημεία 2 και 3 έλεγχοι.       ΠΑΡΑΡΤΗΜΑ IX   ΥΠΟΔΕΙΓΜΑ  Ένδειξη της διοικήσεως ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΕΛΚΥΣΤΗΡΑ ΟΣΟΝ ΑΦΟΡΑ ΣΤΗΝ ΑΝΤΟΧΗ ΤΩΝ ΔΟΜΩΝ ΠΡΟΣΤΑΣΙΑΣ (ΘΑΛΑΜΟΣ Ή ΠΛΑΙΣΙΟ ΑΣΦΑΛΕΙΑΣ) ΩΣ ΕΠΙΣΗΣ ΚΑΙ ΤΗΣ ΣΤΕΡΕΩΣΕΩΣ ΤΟΥΣ ΕΠΙ ΤΟΥ ΕΛΚΥΣΤΗΡΑ (Στατικές δοκιμές) (Άρθρο 4 παράγραφος 2 και άρθρο 10 της οδηγίας 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών Μελών των αναφερομένων στην έγκριση των γεωργικών ή δασικών ελκυστήρων με τροχούς) Αριθμός εγκρίσεων ΕΟΚ................  ......................επέκταση(1) 1. Εμπορικό ή βιομηχανικό σήμα του ελκυστήρα................  2. Τύπος του ελκυστήρα..................  3. Ονοματεπώνυμο, και διεύθυνση του κατασκευαστού του ελκυστήρα.......... ............................  4. Κατά περίπτωση, ονοματεπώνυμο και διεύθυνση του εντολοδόχου...........  ............................  5. Εμπορικό ή βιομηχανικό σήμα της δομής προστασίας.....................  ............................  6. Επέκταση της εγκρίσεως ΕΟΚ για τον (τους) ακόλουθο(ους) τύπο(ους) δομής(ών) προστασίας..........................  7. Ελκυστήρας παρουσιασθείς προς έγκριση την.....................  8. Τεχνική υπηρεσία επιφορτισμένη με τις δοκιμές πιστότητος για την έγκριση ΕΟΚ........................  ...........................  9. Ημερομηνία του χορηγηθέντος από την υπηρεσία αυτή πρακτικού..............  10. Αριθμός του χορηγηθέντος από την υπηρεσία αυτή πρακτικού...............  11. Η έγκριση ΕΟΚ όσον αφορά στην αντοχή των δομών προστασίας ως επίσης και της στερεώσεώς των επί του ελκυστήρα εχορηγήθη/απερρίφθη(2)12. Η επέκταση της εγκρίσεως ΕΟΚ όσον αφορά στην αντοχή των δομών προστασίας ως επίσης και της στερεώσεώς τους επί του  ελκυστήρα εχορηγήθη/ απερρίφθη(2) 13. Τόπος................. 14. Ημερομηνία...............  15. Υπογραφή..................    (1) Αναφέρατε, κατά περίπτωση, εάν πρόκειται περί πρώτης, δεύτερης, κλπ., επεκτάσεως σε σχέση προς την αρχική επικύρωση ΕΟΚ.  (2) Διαγράψατε την περιττή ένδειξη.